ส่วนที่ 1

การประกอบธุรกิจ

บริษัท เบตเตอร์ เวิลด์ กรีน จำกัด (มหาชน) (“บริษัท”) มีสำนักงานใหญ่ตั้งอยู่เลขที่ 2674/1

ซอยไดร์ฟอิน 2 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร
มีทุนจดทะเบียนจำนวน 800,000,000 บาท (แปดร้อยล้านบาทถ้วน) ทุนที่ชำระแล้ว ณ วันที่ 31
ธันวาคม 2557 เป็นเงิน 799,722,473 บาท
(เจ็ดร้อยเก้าสิบเก้าล้านเจ็ดแสนสองหมื่นสองพันสี่ร้อยเจ็ดสิบสามบาทถ้วน)
และมีศูนย์บริหารและจัดการกากอุตสาหกรรม จังหวัดสระบุรี ตั้งอยู่เลขที่ 140 หมู่ 8 ตำบลห้วยแห้ง
อำเภอแก่งคอย จังหวัดสระบุรี

การให้บริการ

+-------------+--------------------------------------------------------+
| ใบอนุญาต     | การบริการ                                               |
|             |                                                        |
| ประกอบกิจการ |                                                        |
+-------------+--------------------------------------------------------+
| ลำดับที่ 101   | ให้บริการปรับคุณภาพของเสียรวม                               |
|             | และรับฝังกลบสิ่งปฏิกูลหรือวัสดุที่ไม่ใช้แล้วที่เป็นอันตราย               |
|             | และบำบัดน้ำเสียรวม                                        |
+-------------+--------------------------------------------------------+
| ลำดับที่ 105   | ให้บริการคัดแยกและรับฝังกลบสิ่งปฏิกูลหรือวัสดุที่ไม่ใช้แล้วที่ไม่เป็นอันตราย |
+-------------+--------------------------------------------------------+
| ลำดับที่ 106   | ปรับคุณภาพวัสดุที่ไม่ใช้แล้วเพื่อเป็นเชื้อเพลิงทดแทนและวัตถุดิบทดแทน     |
+-------------+--------------------------------------------------------+

โครงสร้างบริษัท เบตเตอร์ เวิลด์ กรีน จำกัด (มหาชน) และกลุ่มบริษัทในเครือ

  []

วิสัยทัศน์

“ รักษาดุลยภาพของสิ่งแวดล้อมสู่ความยั่งยืน พร้อมพัฒนาศักยภาพและบริการสู่ความเป็นเลิศ
โปร่งใส และเป็นธรรมต่อคู่ค้าและผู้ลงทุน รับผิดชอบต่อสังคมและส่วนรวม ”

พันธกิจ

-   ต่อประเทศ สร้างความเป็นมาตรฐาน และความยั่งยืนด้านสิ่งแวดล้อมให้แก่ประเทศ

-   ต่อสังคมชุมชน มีส่วนร่วมในการพัฒนาวิถีชีวิตความเป็นอยู่ของชุมชนให้มั่นคง และ

  พร้อมที่จะสนับสนุนกิจกรรมอันเป็นสาธารณประโยชน์ต่อชุมชนในทุกๆ ด้าน

-   ต่อภาครัฐ ดำเนินงานภายใต้หลักเกณฑ์ ข้อกำหนดตามกฎหมาย พร้อมทั้งสนับสนุน
    นโยบายการจัดการมลพิษและของเสียอันตรายอย่างถูกวิธี

-   ต่อผู้ถือหุ้น ดำเนินธุรกิจด้วยคุณธรรม โปร่งใส และตรวจสอบได้ และพร้อมที่จะพัฒนา

  ศักยภาพเพื่อผลตอบแทนที่ดี และเติบโตอย่างต่อเนื่อง

-   ต่อลูกค้า จะสร้างความเชื่อมั่น และความพึงพอในแก่ลูกค้า ด้วยระบบการให้บริการที่ได้
    มาตรฐานสากล ตลอดจนอัตราค่าบริการที่เหมาะสมและเป็นธรรม

-   ต่อคู่ค้า ดำเนินธุรกิจด้วยความร่วมมือ ช่วยเหลือเกื้อกูลในระบบการจัดการที่ดี และ

  ก่อให้เกิดประโยชน์สูงสุดต่อส่วนรวม พร้อมที่จะแบ่งปันประสบการณ์เพื่อพัฒนา

  ศักยภาพ และเสริมสร้างระบบมาตรฐานให้กับประเทศ

-   ต่อพนักงาน สนับสนุนและส่งเสริมความสามารถของพนักงานในองค์กรอย่างต่อเนื่อง

  และองค์กรพร้อมที่จะธำรงไว้ซึ่งความเป็นธรรม ในความรับผิดชอบต่อ

  อาชีวอนามัยและความปลอดภัยของพนักงานด้วยความเท่าเทียม

พัฒนาการที่สำคัญ

พัฒนาการที่สำคัญในปี 2557

ด้านเศรษฐกิจ

ปี 2557 บริษัทฯ ให้บริการกำจัด/บำบัดกากอุตสาหกรรม จำนวน 296,497 ตัน ทำให้มีรายได้
จากการให้บริการรวม 929.22 ล้านบาท สูงขึ้นกว่าปีที่ผ่านมาร้อยละ 15.79 มีกำไรสุทธิ 195.98
ล้านบาท ด้วยความมุ่งมั่นในการดำเนินงานของปี 2557 ส่งผลให้บริษัทฯ
ยังครองส่วนแบ่งการตลาดกำจัด/บำบัดกากอุตสาหกรรมติดอันดับชั้นนำของประเทศ

ด้านการกำกับดูแลกิจการ

ในปี 2557 คณะกรรมการมีการทบทวน และปรับปรุง จรรยาบรรณทางธุรกิจของบริษัทฯ
เพื่อให้เป็นไปตามมาตรฐานสากล ครอบคลุมผู้มีส่วนได้เสียและผู้ที่เกี่ยวข้องทุกส่วน
โดยเฉพาะประเด็นด้านการทุจริตคอร์รัปชั่น (Collective Action Coalition Against
Corruption) บริษัทฯ ได้ดำเนินการประกาศเจตนารมณ์
แนวร่วมปฏิบัติของภาคเอกชนไทยในการต่อต้านการทุจริต
เพื่อผลักดันให้เกิดการต่อต้านการทุจริตทั้งองค์กร
และด้วยการมุ่งพัฒนาธุรกิจอย่างมีความรับชอบผิดชอบในทุกๆ ด้าน ส่งผลให้บริษัทฯ ได้รับรางวัล
CSR Recognition 2014
ในฐานะบริษัทจดทะเบียนที่ให้ความสำคัญและดำเนินธุรกิจอย่างมีความรับผิดชอบต่อสังคม
จากตลาดหลักทรัพย์แห่งประเทศไทย

ด้านสิ่งแวดล้อมและความปลอดภัย

ปี 2557 บริษัทฯ ให้ความสำคัญต่อการดูแลความปลอดภัย อาชีวอนามัย
และสิ่งแวดล้อมอย่างต่อเนื่อง ส่งผลให้บริษัทฯ ได้รับรางวัลเหรียญทองเป็นปีที่ 3
จากโครงการยกระดับผู้ประกอบการจัดการของเสียที่มีวัตถุประสงค์ในการส่งเสริมผู้ให้บริการกำจัดกากอุตสาหกรรมที่ปฏิบัติตามหลักวิชาการและสอดคล้องกับกฎหมาย
จากกรมโรงงานอุตสาหกรรม และรางวัล CSR-DIW Award ในฐานะที่บริษัทฯ
เป็นโรงงานผู้ให้บริการกำจัดกากอุตสาหกรรมที่มีความรับผิดชอบต่อสังคม
และรางวัลอุตสาหกรรมสีเขียว (Green Industry) (ระดับที่ 3 ระบบสีเขียว)
การบริหารจัดการสิ่งแวดล้อมอย่างเป็นระบบ มีการติดตามประเมินผล
และทบทวนเพื่อการพัฒนาอย่างต่อเนื่อง

ด้านนวัตกรรมและการพัฒนา

ในปี 2557 บริษัทฯ ได้มุ่งเน้นที่จะพัฒนาธุรกิจใหม่ๆ ที่เกี่ยวเนื่องกับธุรกิจหลัก เพื่อเพิ่มมูลค่า

สร้างความมั่นคง และความเติบโตแก่บริษัทฯ อย่างยั่งยืน
โดยเฉพาะการเพิ่มพื้นที่ให้กับการให้บริการฝังกลบ

ซึ่งกากอุตสาหกรรมที่ฝังกลบแล้วสามารถนำมา
ต่อยอดสู่ธุรกิจพลังงานทดแทนจากขยะอุตสาหกรรมในรูปแบบ ของการผลิตกระแสไฟฟ้า

ด้านการพัฒนาบุคลากรและพัฒนาศักยภาพของบริษัทฯ

บริษัทฯ มุ่งเน้นการพัฒนาอย่างต่อเนื่องตามข้อกำหนดการรับรองคุณภาพมาตรฐานที่ได้รับ (ISO
9001 , ISO 14001 , OHSAS 18001/TIS18001)
ควบคู่กับการดำเนินธุรกิจให้เติบโตอย่างยั่งยืน โดยการพัฒนาบุคลากรให้มีคุณภาพ
ด้วยการปรับโครงสร้างการทำงานให้มีประสิทธิผล สอดคล้องและรองรับการดำเนินธุรกิจในอนาคต
การเพิ่มประสิทธิภาพของกระบวนการทำงานให้พร้อม
การปรับระบบสารสนเทศและเทคโนโลยีให้ทันสมัยสะดวกในการใช้งาน
พร้อมการเสริมทักษะความรู้ความสามารถให้กับพนักงานทุกระดับ

ด้านการพัฒนาสังคมและชุมชน

ในด้านการพัฒนาสังคมในปีที่ผ่านมา บริษัทฯ ส่งเสริมให้พนักงานมีส่วนร่วมเพิ่มขึ้นผ่านกิจกรรมต่างๆ
ร่วมกับชุมชนรอบพื้นที่ศูนย์บริหารจัดการกากอุตสาหกรรม จังหวัดสระบุรี
เพื่อสร้างความไว้วางใจและความสัมพันธ์ที่ดีต่อกันในฐานะเพื่อนบ้าน
ที่คอยดูแลและพึ่งพาอาศัยกันด้วยดีมาอย่างต่อเนื่อง อาทิ
โครงการส่งเสริมให้เกิดชุมชนผู้สูงอายุสุขภาพดี
โครงการส่งเสริมน้ำสะอาดสำหรับอุปโภคและบริโภค โครงการด้านการดูแลเด็กและเยาวชน
เพื่อการเรียนรู้และพัฒนาทักษะด้านต่างๆ
โครงการส่งเสริมเกษตรชุมชนเพื่อการสร้างอาชีพและรายได้เสริม

+------+---------------------------------------------------------------+
| ปี    | ให้บริการบำบัด และกำจัดกากอุตสาหกรรม เพิ่มขึ้นจากปี 2555 ถึง ร้อยละ 20.47 |
| 2556 | จากกลยุทธ์การให้บริการที่สะดวก รวดเร็ว ถูกหลักวิชาการ                   |
|      | และส่งเสริมการบริการหลังการขาย เพื่อสร้างความพึงพอใจสูงสุดให้แก่ลูกค้า      |
+------+---------------------------------------------------------------+
|      | พัฒนากระบวนการจัดการกากอุตสาหกรรมเพื่อนำกลับมาใช้ประโยชน์ด้านพลังงาน    |
+------+---------------------------------------------------------------+
|      | ได้รับรางวัล “ระดับเหรียญทอง” 2 ปีซ้อน                               |
|      | ในฐานะผู้ประกอบการที่ให้บริการกำจัดกากอุตสาหกรรมอย่าง                  |
|      |                                                               |
|      | ถูกวิธี และมีมาตรฐาน                                              |
|      | ด้านการบริหารจัดการกากอุตสาหกรรมด้วยระบบฝังกลบของเสียที่เป็นอันตราย      |
|      | ระบบฝังกลบของเสียที่ไม่เป็นอันตราย และระบบบำบัดน้ำเสียรวม               |
+------+---------------------------------------------------------------+
|      | รางวัลอุตสาหกรรมสีเขียว (Green Industry) ระดับที่ 3 ระบบสีเขียว (Green |
|      | System) จากกระทรวงอุตสาหกรรม                                   |
|      | (รับรองการบริหารจัดการสิ่งแวดล้อมอย่างเป็นระบบ                        |
|      | มีการติดตามประเมินผลอย่างต่อเนื่อง                                   |
+------+---------------------------------------------------------------+
|      | การประเมินคุณภาพการประชุมสามัญผู้ถือหุ้นประจำปี 2556                    |
|      | ของสมาคมส่งเสริมผู้ลงทุนไทย “ดีเยี่ยม”                                |
+------+---------------------------------------------------------------+
|      | ผลการประเมินรายงานการกำกับดูแลกิจการที่ดีของบริษัทจดทะเบียนประจำปี 2556  |
|      | ในภาพรวม                                                      |
|      |                                                               |
|      | อยู่ใน“ดีมาก”                                                    |
+------+---------------------------------------------------------------+
| ปี    | ดำเนินการฟื้นฟูสถานประกอบการที่ ประสบอุทกภัยของกระทรวงอุตสาหกรรม       |
| 2555 | โดยสำนักปลัดกระทรวง กรมโรงงานฯ และการนิคมอุตสาหกรรมแห่งประเทศไทย   |
+------+---------------------------------------------------------------+
|      | ส่งมอบงานโครงการก่อสร้างระบบกำจัดขยะมูลฝอยเทศบาลนคร นครราชสีมา      |
|      | จังหวัดนครราชสีมา มูลค่าโครงการจำนวน 412 ล้านบาท                    |
+------+---------------------------------------------------------------+
|      | ให้บริการบำบัด และกำจัดกากอุตสาหกรรมเพิ่มขึ้นจากปี 2554 ถึง ร้อยละ 14.43  |
+------+---------------------------------------------------------------+
|      | ดำเ                                                           |
|      | นินการควบคุมคุณภาพสิ่งแวดล้อมตามมาตรการวิเคราะห์ผลกระทบต่อสิ่งแวดล้อมพบว่า |
|      |                                                               |
|      | มีค่าไม่เกินเกณฑ์มาตรฐานแต่อย่างใด                                   |
+------+---------------------------------------------------------------+
|      | จัดให้มีโครงการอนุรักษ์พลังงาน                                       |
|      | โดยการอบรมและให้ความรู้แก่พนักงานด้านการอนุรักษ์พลังงาน                 |
|      |                                                               |
|      | และเริ่มดำเนินโครงการประหยัดพลังงานไฟฟ้า                            |
+------+---------------------------------------------------------------+
|      | ดำเนินกิจกรรมเพื่อชุมชนและสังคม ภายใต้โครงการ “Responsibility In     |
|      | Mind (RIM)” ร่วมกับชุมชน หน่วยงานภาครัฐ และเอกชน                   |
|      | และจัดให้มีทีมงานเฝ้าระวัง และดูแลสิ่งแวดล้อมภายในศูนย์ฯ                  |
|      |                                                               |
|      | ตลอด 24 ชั่วโมง                                                 |
+------+---------------------------------------------------------------+

+------+---------------------------------------------------------------+
| ปี    | ได้รับรางวัล “ระดับเหรียญทอง”                                      |
| 2555 | ในฐานะผู้ประกอบการที่ให้บริการกำจัดกากอุตสาหกรรมอย่างถูกวิธี และมีมาตรฐาน  |
+------+---------------------------------------------------------------+
|      | ผลการประเมินรายงานการกำกับดูแลกิจการที่ดีของบริษัทจดทะเบียนประจำปี 2555  |
|      | ในภาพรวม                                                      |
|      |                                                               |
|      | อยู่ในเกณฑ์ “ดีมาก”                                               |
+------+---------------------------------------------------------------+
|      | การประเมินคุณภาพการประชุมสามัญผู้ถือหุ้นประจำปี 2555                    |
|      | ของสมาคมส่งเสริมผู้ลงทุนไทย                                        |
|      |                                                               |
|      | อยู่ในเกณฑ์ “ดีเยี่ยม”                                              |
+------+---------------------------------------------------------------+

โครงสร้างการถือหุ้นของกลุ่มบริษัท

+-------------+------------+--------+--------+--------+------+-------+
| ชื่อบริษัท      | ประเภทธุรกิจ | ทุน     | ทุนช    | จ      | ม    | สัด    |
|             |            | จด     | ำระแล้ว | ำนวนหุ้น | ูลค่าห | ส่วนกา |
|             |            | ทะเบียน |        | ที่ช     | ุ้นต่อห | รถือหุ้น |
|             |            |        |        | ำระแล้ว | น่วย( | (%)   |
|             |            |        |        | ทั้งหมด  | บาท) |       |
|             |            |        |        | (หุ้น)   |      |       |
+-------------+------------+--------+--------+--------+------+-------+
| 1.บมจ.      | ประกอบธุรกิจ | 800,0  | 799,7  | 799,7  | 1    | -     |
| เบตเตอร์     | ให้บริการบริห | 00,000 | 22,473 | 22,473 |      |       |
| เวิลด์ กรีน    | ารและจัดการ |        |        |        |      |       |
| “BWG”       | สิ่งปฏิกูลหรือว |        |        |        |      |       |
|             | ัสดุที่ไม่ใช้แล้ว |        |        |        |      |       |
+-------------+------------+--------+--------+--------+------+-------+
| 2. บจ.      | ผู้แทนในก    | 1,0    | 1,0    | 10,000 | 100  | 9     |
| เบตเตอร์     | ารจัดหากากฯ | 00,000 | 00,000 |        |      | 9.94% |
| เวสท์ “BWC”  | เข้าสู่เ      |        |        |        |      |       |
|             | ตาปูนซีเมนต์แ |        |        |        |      |       |
|             | ละเตาเผาอุต |        |        |        |      |       |
|             | สาหกรรมอื่นๆ |        |        |        |      |       |
+-------------+------------+--------+--------+--------+------+-------+
| 4.บจ.       | ดำเนิน      | 68,0   | 68,0   | 6      | 100  | 9     |
| เบตเตอร์     | ธุรกิจรถขนส่ง | 00,000 | 00,000 | 80,000 |      | 9.99% |
| ทรานสปอร์ต   | และภ       |        |        |        |      |       |
| “BWT”       | าชนะบรรจุกา |        |        |        |      |       |
|             | กอุตสาหกรรม |        |        |        |      |       |
+-------------+------------+--------+--------+--------+------+-------+
| 3.บจ. เอิร์ธ  | เป         | 500,0  | 125,0  | 1,2    | 100  | 60%   |
| เท็ค         | ็นผู้แทนในการ | 00,000 | 00,000 | 50,000 |      |       |
| เ           | นำกา       |        |        |        |      |       |
| อนไวรอนเมนท์ | กอุตสาหกรรม |        |        |        |      |       |
|             | กลับมาใช    |        |        |        |      |       |
| “ETC”       | ้ประโยชน์ใหม่ |        |        |        |      |       |
|             | และป       |        |        |        |      |       |
|             | ระกอบธุรกิจพ |        |        |        |      |       |
|             | ลังงานทดแทน |        |        |        |      |       |
+-------------+------------+--------+--------+--------+------+-------+
| 5. บมจ.     | โรงงานปรับป | 202,0  | 202,0  | 404,0  | 0.50 | 5     |
| อัคคีปราการ   | รุงคุณภาพของ | 00,000 | 00,000 | 00,000 |      | 1.18% |
| “AKP”       | เสียรวม     |        |        |        |      |       |
|             | (เตาเผาขยะ |        |        |        |      |       |
|             | อุตสาหกรรม) |        |        |        |      |       |
+-------------+------------+--------+--------+--------+------+-------+

* หมายเหตุ : 1.BWG /BWC/BWT :ข้อมูล ณ วันที่ 31 ธันวาคม 2557

2.ETC : ข้อมูล ณ วันที่ 30 มกราคม 2558

บริษัท เบตเตอร์ เวิลด์ กรีน จำกัด (มหาชน)
ดำเนินกิจการด้านการบำบัดและกำจัดสิ่งปฏิกูลหรือวัสดุ ที่ไม่ใช้แล้ว
จากภาคอุตสาหกรรมอย่างทั่วถึงและครบวงจร ซึ่งต้องสอดคล้องกับนโยบายของภาครัฐในการกำจัด
สิ่งปฏิกูลฯ อย่างถูกวิธี ดังรายละเอียดต่อไปนี้

บริษัท เบตเตอร์ เวิดล์ กรีน จำกัด (มหาชน)

บริษัทฯ ดำเนินธุรกิจให้บริการบริหารและจัดการสิ่งปฏิกูลฯ ทั้งในส่วนที่ไม่อันตราย
(Non-Hazardous Waste) และที่เป็นอันตราย (Hazardous Waste)
โดยมีศูนย์บริหารและจัดการกากอุตสาหกรรม จังหวัดสระบุรี (“ศูนย์บริหารและจัดการฯ”)
ตั้งอยู่เลขที่ 140 หมู่ที่ 8 ตำบลห้วยแห้ง อำเภอแก่งคอย จังหวัดสระบุรี บนเนื้อที่ดิน รวมประมาณ
271 ไร่ ประกอบด้วยระบบการให้บริการดังนี้

1. ระบบการฝังกลบสิ่งปฏิกูลหรือวัสดุที่ไม่ใช้แล้วที่ไม่เป็นอันตราย

เป็นระบบที่ดำเนินการตามมาตรฐานหลุมฝังกลบ
ที่ผ่านการรับรองจากกรมโรงงานอุตสาหกรรมกระทรวงอุตสาหกรรม
เพื่อการประกอบกิจการฝังกลบวัสดุที่ไม่ใช้แล้วที่ไม่เป็นอันตราย ณ ศูนย์บริหารและจัดการ
กากอุตสาหกรรม จังหวัดสระบุรี ประกอบด้วย ระบบการปูพื้นหลุม (Lining) ตามมาตรฐานสากล
ระบบการทดสอบการรั่วซึมของวัสดุปูพื้นหลุมในระหว่างขั้นตอนของการปูพื้นหลุมระบบทดสอบแรงอัดของวัสดุปูพื้นเพื่อเตรียมพร้อมสำหรับการรองรับสิ่งปฏิกูลฯ
ระบบการรวบรวมน้ำชะกาก(Leachate) ระบบท่อรวบรวมแก๊สที่เกิดขึ้นจากหลุมฝังกลบ
ระบบการปิดคลุมหลุมฝังกลบ และการติดตามตรวจสอบตลอดอายุการใช้งานของหลุมฝังกลบ

2. ระบบการปรับเสถียรและการฝังกลบสิ่งปฏิกูลหรือวัสดุที่ไม่ใช้แล้วที่เป็นอันตราย

ระบบปรับเสถียรเป็นระบบลดความเป็นพิษขององค์ประกอบของสิ่งปฏิกูลฯ แต่ละชนิด
เพื่อป้องกันผลกระทบต่อสุขอนามัยและสิ่งแวดล้อมในระยะยาว
ภายหลังจากลดค่าความเป็นพิษซึ่งเป็นไปตามเกณฑ์ที่ยอมรับในระดับสากล สิ่งปฏิกูลฯ
ก็จะถูกนำไปยังพื้นที่ของการฝังกลบอย่างปลอดภัย (Secured Landfill) เป็นแบบ Area&
Trench Method ซึ่งสะดวกต่อการควบคุมและการกำหนดพื้นที่ฝังกลบหลุมฝังกลบอย่างปลอดภัย
มีระบบการปูพื้นหลุมแบบ Double Lining มีระบบป้องกัน ควบคุมและดูแลสิ่งปฏิกูลฯ
ที่นำมาฝังกลบอย่างเข้มงวด มีการดำเนินงานที่รัดกุม ปลอดภัยต่อสิ่งแวดล้อมอย่างยิ่ง

3. ระบบบำบัดน้ำเสียรวม (Waste Water Treatment)

บริษัทฯ ได้จัดสร้างระบบบำบัดน้ำเสียขึ้นในบริเวณศูนย์บริหารและจัดการกากอุตสาหกรรม
จังหวัดสระบุรี ซึ่งมีการแบ่งแยกการดำเนินงานสำหรับน้ำเสียอันตราย
และไม่อันตรายไว้อย่างชัดเจน ได้แก่ ระบบบำบัด น้ำเสียชีวภาพ (Biological Treatment)
และระบบบำบัดน้ำเสียเคมี (Chemical Wastewater Treatment) โดยระบบบำบัดน้ำเสีย

ของบริษัทฯ เป็นแบบทีละเท (Batch) สามารถบำบัดน้ำเสียได้มากถึงวันละ 450 ลูกบาศก์เมตร
นอกจากนี้บริษัทฯ ยังได้จัดให้มีระบบ Reverse Osmosis (RO)
เพื่อเพิ่มประสิทธิภาพในการบำบัดให้ดียิ่งขึ้น

4. ระบบการปรับปรุงคุณภาพสิ่งปฏิกูลหรือวัสดุที่ไม่ใช้แล้วเพื่อเป็นเชื้อเพลิงทดแทน

(Synthetic Fuel Blending) และวัตถุดิบทดแทน (Alternative Raw Material)

ระบบดังกล่าวเป็นส่วนหนึ่งของนโยบายในการนำสิ่งปฏิกูลหรือวัสดุที่ไม่ใช้แล้วกลับมาใช้
ประโยชน์ใหม่ ในรูปแบบของเชื้อเพลิงทดแทน และวัตถุดิบทดแทน โดยการนำสิ่งปฏิกูลฯ
ไปปรับคุณภาพ/องค์ประกอบที่เหมาะสม ที่จะนำไปใช้เป็นเชื้อเพลิงทดแทน และวัตถุดิบทดแทนให้แก่
เตาเผาอุณหภูมิสูง เตาเผาอุตสาหกรรม และเตาเผาเฉพาะสำหรับสิ่งปฏิกูลฯ อันตราย
โดยพิจารณาถึงองค์ประกอบด้านพลังงานเป็นสำคัญ
สามารถสนับสนุนการใช้พลังงานทดแทนให้แก่เตาเผาขยะอุตสาหกรรมโดยเฉพาะของบริษัท
อัคคีปราการ จำกัด (มหาชน) ซึ่งเป็น บริษัทย่อย อีกด้วย

5. ระบบคัดแยกและแปรรูปกากอุตสาหกรรมเพื่อใช้ประโยชน์ (Refuse Derived Fuel)(RDF))
บริษัทฯ ได้จัดสร้างระบบคัดแยกและแปรรูปกากอุตสาหกรรมเพื่อใช้ประโยชน์
โดยการคัดแยกและแปรรูปกากอุตสาหกรรม ประเภทเศษหนัง กระดาษ เส้นใยต่างๆ, สิ่งทอ
พลาสติก บรรจุภัณฑ์, วัสดุดูดซับ ยาง ฯลฯ มีกำลังการผลิต 200 ตัน/วัน ผลิตภัณฑ์ที่เกิดขึ้นคือ
“ผลิตภัณฑ์ทดแทนเชื้อเพลิง” “Refuse Derived Fuel” (RDF)
ซึ่งสามารถนำมาใช้ทดแทนเชื้อเพลิงบางประเภทได้ โดยมีคุณสมบัติที่มีค่าความร้อน (Heating
Value) ความชื้น ขนาด และความหนาแน่น เหมาะสมในการใช้เป็นเชื้อเพลิง ป้อนหม้อไอน้ำ
มีองค์ประกอบทางเคมีและกายภาพ ที่เหมาะสมแก่การนำไปใช้ผลิตไฟฟ้า หรือความร้อน

6. ธุรกิจสนับสนุน

นอกจากนี้บริษัทฯ ยังมีบริษัทย่อยต่างๆ
ดำเนินธุรกิจเพื่อสนับสนุนการให้บริการบริหารจัดการสิ่งปฏิกูลฯ

ในด้านต่างๆ ดังนี้

1. ธุรกิจการเป็นตัวกลาง (Broker) ในการรับของเสีย
หรือสิ่งปฏิกูลฯไปบริหารและจัดการด้วยวิธีการ

ต่างๆ โดยมี บริษัท เบตเตอร์ เวสท์ แคร์ จำกัด (“BWC”) ซึ่งเป็นบริษัทย่อย
ทำหน้าที่เป็นตัวกลางดังกล่าว โดย BWC จะทำหน้าที่ด้านการตลาดในการนำเสนอบริการ
และให้คำแนะนำในการบริหารและจัดการสิ่งปฏิกูลฯ ที่เหมาะสม เช่น การบำบัด
การนำกลับไปใช้ประโยชน์ใหม่ และการกำจัดแก่ผู้ประกอบการภาคอุตสหากรรม เป็นต้น

2. ธุรกิจการให้บริการบริหารและจัดการกากอุตสาหกรรมด้วยวิธีนำกลับมาใช้ประโยชน์ใหม่
และด้านพลังงานทดแทน โดยมี บริษัท เอิร์ธ เท็ค เอนไวรอนเมนท์ จำกัด (“ETC”)
ซึ่งเป็นบริษัทย่อยเป็นผู้ให้บริการ รวบรวมกากอุตสาหกรรม
เพื่อนำมาผ่านกระบวนการให้สามารถนำกลับมาใช้ได้ใหม่
การให้บริการปรึกษาทั้งด้านการกำจัดกากฯ ที่สามารถนำกลับมาใช้ได้
และระบบบำบัดน้ำเสียแก่โรงงานต่างๆ ตลอดจนการพัฒนาธุรกิจด้านพลังงานทดแทน
โดยการนำกากอุตสาหกรรมที่ผ่านกระบวนการแล้วมาใช้ในการผลิตกระแสไฟฟ้าอีกด้วย

3. ธุรกิจการบริหารจัดการด้านขนส่งของเสีย หรือสิ่งปฏิกูลฯ โดยมี บริษัท เบตเตอร์ เวิลด์
ทรานสปอร์ต จำกัด (“BWT”) เป็นผู้ให้บริการ โดย BWT
จะเป็นผู้ดำเนินการให้บริการด้วยรถขนส่งของตนเอง
รวมทั้งจัดหาและว่าจ้างผู้ประกอบการขนส่งภายนอกเพิ่มเติมด้วยตามความจำเป็น BWT
จะเป็นผู้วางแผนและกำหนดเส้นทางการขนส่งทั้งหมดให้เป็นไปอย่างมีประสิทธิภาพมากที่สุด
ลดโอกาสในการเกิดอุบัติเหตุให้น้อยที่สุด

(Zero Accident) และมีมาตรการจัดการกับภาวะฉุกเฉิน (Emergency Case)
ในกรณีที่เกิดอุบัติเหตุโดยยึดหลักการสื่อสาร การประสานงาน และการปฏิบัติการที่รวดเร็ว
ระหว่างพนักงานขับรถขนส่ง และทีมฉุกเฉิน (Emergency Teams) ซึ่งเป็นหน่วยงานของ BWT
และหน่วยงานภายนอกอื่นที่เกี่ยวข้องในการจัดการและควบคุมสถานการณ์ เช่น
หน่วยกู้ภัยประจำจังหวัดต่างๆ อาสาสมัครป้องกันภัยฝ่ายพลเรือน (หน่วย อปพร.) เป็นต้น
ปัจจุบันบริษัทฯ ได้ติดตั้งระบบ GPS
ในรถขนส่งทุกคันซึ่งสามารถสร้างความมั่นใจในการบริการขนส่งให้แก่ลูกค้าได้เป็นอย่างดี

  4. ธุรกิจการกำจัดของเสีย หรือสิ่งปฏิกูลฯโดยการเผาทำลายในเตาเผาอุตสาหกรรมเฉพาะ

(The First Industrial Incinerator Plant) โดยมีบริษัท อัคคีปราการ จำกัด (มหาชน)
(“AKP”) เป็นผู้ได้รับสิทธิ
เข้าบริหารและประกอบการศูนย์บริหารและจัดการวัสดุเหลือใช้อุตสาหกรรม
(เตาเผาขยะอุตสาหกรรม) เป็นเวลา 20 ปี และต่อขยายสัญญาได้อีก
ร่วมกับกรมโรงงานอุตสาหกรรม ปัจจุบันมีทุนจดทะเบียน 202 ล้านบาท ทุนจดทะเบียนชำระแล้ว
202 ล้านบาท มีสถานที่ ตั้งเลขที่ 792 หมู่ที่ 2 ซอย1C/1 นิคมอุตสาหกรรมบางปู ถนนสุขุมวิท
ตำบลบางปูใหม่ อำเภอเมืองสมุทรปราการ จังหวัดสมุทรปราการ บนพื้นที่ 18 ไร่ 100 ตารางวา
เตาเผาขยะอุตสาหกรรมนี้เป็นเตาเผาแห่งแรกและแห่งเดียวในประเทศไทย ที่เผาของเสียอันตราย
มีอุปกรณ์ฟอกอากาศที่ทันสมัย และควบคุมการทำงานทั้งหมดโดยระบบ Programmable Logic
Controller (PLC) และระบบบำบัดเถ้าลอย (Fly Ash) ส่วนเถ้าหนัก (Bottom Ash)
จะนำไปฝังกลบยังหลุมฝังกลบอย่างปลอดภัยของบริษัท เบตเตอร์ เวิลด์ กรีน จำกัด (มหาชน)
ต่อไป

สรุปฐานะการเงินและผลการดำเนินงานของบริษัทฯ และบริษัทย่อย

(หน่วย : ล้านบาท)

  ------------------------------- ------------- ------------- -------------
                                  2557          2556          2555

  รายได้จากการบริการ                1,504.23      1,332.88      1,057.26

  กำไรขั้นต้น                        522.23        436.87        301.24

  การแบ่งปันกำไรส่วนที่เป็นของบริษัทใหญ่   202.95        163.20        77.54

  อัตรากำไรขั้นต้น                    34.72%        32.78%        28.49%

  อัตรากำไรสุทธิ                     14.94%        12.08%        7.31%

  สินทรัพย์รวม                       2,825.53      2,478.03      1,869.61

  หนี้สินรวม                         943.12        826.55        524.80

  ส่วนของผู้ถือหุ้น                     1,882.41      1,651.48      1,344.81
  ------------------------------- ------------- ------------- -------------

โครงสร้างรายได้ของบริษัทฯ และบริษัทย่อย

(หน่วย : ล้านบาท)

+--------------------------+------+------+------+------+------+------+
|                          | ปี    |      | ปี    |      | ปี    |      |
|                          | 2557 |      | 2556 |      | 2555 |      |
+--------------------------+------+------+------+------+------+------+
|                          | มูลค่า | ส    | มูลค่า | ส    | มูลค่า | ส    |
|                          |      | ัดส่วน |      | ัดส่วน |      | ัดส่วน |
+--------------------------+------+------+------+------+------+------+
| รายได้จากการบริการ         |      |      |      |      |      |      |
|                          |      |      |      |      |      |      |
| รายได้จากการบริการของบริษัทฯ |      |      |      |      |      |      |
+--------------------------+------+------+------+------+------+------+
| -การบริหารจัดการสิ่งปฏิกูลฯ    | 18   | 12   | 24   | 18   | 19   | 17   |
| ที่ไม่อันตราย                | 5.76 | .24% | 7.60 | .34% | 0.79 | .99% |
+--------------------------+------+------+------+------+------+------+
| -การบริหารจัดการสิ่งปฏิกูลฯ    | 26   | 17   | 22   | 1    | 20   | 19   |
| ที่เป็นอันตราย               | 4.36 | .41% | 1.19 | 6.37 | 8.10 | .62% |
+--------------------------+------+------+------+------+------+------+
| -การปรับคุณภาพสิ่งปฏิกูลฯ      | 34   | 23   | 25   | 19   | 18   | 17   |
| เพื่อเป็นวัตถุดิบ              | 9.18 | .00% | 8.76 | .15% | 1.67 | .13% |
| และเชื้อเพลิงทดแทน          |      |      |      |      |      |      |
+--------------------------+------+------+------+------+------+------+
| -การบริหารจัดการสิ่งปฏิกูล     | 5    | 3    | 2    | 2    | 2    | 2    |
| ที่เป็นน้ำเสีย                | 5.43 | .65% | 7.87 | .06% | 3.32 | .20% |
+--------------------------+------+------+------+------+------+------+
| รวม                      | 85   | 56   | 75   | 55   | 60   | 56   |
| รายได้จากการบริการของบริษัทฯ | 4.73 | .30% | 5.44 | .92% | 3.85 | .94% |
+--------------------------+------+------+------+------+------+------+
| รวมรา                    | 64   | 42   | 57   | 42   | 45   | 42   |
| ยได้จากการบริการของบริษัทย่อย | 9.50 | .78% | 7.44 | .74% | 3.41 | .76% |
+--------------------------+------+------+------+------+------+------+
| รวมรายได้จากการบริการ      | 1,50 | 99   | 1,33 | 98   | 1,05 | 99   |
|                          | 4.23 | .08% | 2.88 | .66% | 7.26 | .70% |
+--------------------------+------+------+------+------+------+------+
| รายได้อื่น *                | 1    | 0    | 1    | 1    | 3.19 | 0    |
|                          | 3.96 | .92% | 8.04 | .34% |      | .30% |
+--------------------------+------+------+------+------+------+------+
| รวมรายได้                 | 1,51 | 1    | 1,35 | 100% | 1,06 | 100% |
|                          | 8.19 | 00.% | 0.92 |      | 0.45 |      |
+--------------------------+------+------+------+------+------+------+

หมายเหตุ : *รายได้อื่น เช่น รายได้ค่าวิเคราะห์ประเภทของเสีย กำไรจากการจำหน่ายทรัพย์สิน
ดอกเบี้ยรับ รายได้รับ เบ็ดเตล็ด ฯลฯ

ตลาด และแนวโน้มการให้บริการกำจัดกากอุตสาหกรรมในปี 2558

ปัจจุบันรัฐบาลให้ความสำคัญกับปัญหาขยะหรือสิ่งปฏิกูลฯ ที่ต้องแก้ไขอย่างเร่งด่วน
จึงกำหนดให้เรื่องการจัดการขยะและของเสียอันตรายเป็นวาระแห่งชาติ
จึงมอบหมายให้หน่วยงานที่เกี่ยวข้องได้แก่ กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม กระทรวงสาธารณสุข ฯลฯ ร่วมกันกำหนดมาตรการ
และแนวทางการแก้ไขปัญหาดังกล่าว โดยเริ่มจากการกำหนด Roadmap ที่มีหลักสำคัญคือ

1. การลดและคัดแยกที่ ต้นทาง

2.การจัดการขยะแบบศูนย์รวม

3. กำจัดโดยเทคโนโลยีที่เหมาะสมแบบผสมผสาน และ

4. เน้นการแปรรูปเป็นพลังงานหรือทำให้เกิดประโยชน์สูงสุด

นอกจากรัฐบาลจะให้ความสำคัญกับปัญหาขยะดังกล่าวข้างต้น
คณะกรรมการนโยบายพลังงานแห่งชาติก็ให้ความสำคัญ และสนับสนุนในการแปรรูปขยะเป็นพลังงาน
โดยมีมติเห็นชอบรับซื้อไฟฟ้าจากเชื้อเพลิงขยะอุตสาหกรรมอันตรายจำนวน 50 เมกะวัตต์
เพื่อเพิ่มปริมาณไฟฟ้าให้กับประเทศ ซึ่งมีแนวโน้มจะใช้พลังงานเพิ่มขึ้นจากปี 2557 ประมาณร้อยละ
3

ขณะเดียวกัน กรมโรงงานอุตสาหกรรม กระทรวงอุตสาหกรรม
มีนโยบายสนับสนุนการจัดการกากอุตสหากรรมที่ตอบสนองนโยบายของรัฐบาล
โดยการกำหนดยุทธศาสตร์การกำจัดกากอุตสาหกรรมที่มีระยะเวลาการดำเนินงานตามยุทธศาสตร์ประมาณ
5 ปี (นับตั้งแต่ปี 2558) ประกอบด้วย 4 แผนงานที่สำคัญได้แก่

  1. การควบคุมและกำกับดูแลกากอุตสาหกรรม

  2. การสร้างความร่วมมือกับหน่วยงานทุกหน่วยที่เกี่ยวข้อง

  3. การสร้างเครือข่ายสนับสนุน

  4. การแก้ไขกฎหมายที่เกี่ยวข้อง

ยุทธศาสตร์ข้างต้น คาดว่าจะสามารถจัดการกากอุตสาหกรรมเข้าสู่ระบบไม่ต่ำกว่า 90%
ขณะที่ปริมาณโรงงานอุตสาหกรรมในปี 2558 มีแนวโน้มเพิ่มขึ้น 15-20%
คิดเป็นกากอุตสาหกรรมที่สามารถนำมาเป็นเชื้อเพลิงเพื่อประโยชน์ด้านพลังงาน 32.8 ล้านตัน
และกากอุตสาหกรรมอันตราย 2.8 ล้านตัน

จากนโยบายของรัฐบาลที่กำหนดให้การจัดการขยะและของเสียอันตรายเป็นวาระแห่งชาติ
และยุทธศาสตร์ของกระทรวงอุตสาหกรรมที่กล่าวข้างต้น
จะเห็นได้ว่าสอดคล้องกับการให้บริการของบริษัท เบตเตอร์ เวิลด์ กรีน จำกัด (มหาชน)
ที่มุ่งนั่นพัฒนาการบริหารจัดการกากอุตสาหกรรมอย่างครบวงจร เช่น
ระบบการฝังกลบสิ่งปฏิกูลหรือวัสดุที่ไม่ใช้แล้วไม่เป็นอันตราย
ระบบการปรับเสถียรและฝังกลบสิ่งปฏิกูลหรือวัสดุที่ไม่ใช้แล้วที่เป็นอันตราย ระบบการบำบัดน้ำเสีย
ระบบการปรับปรุงคุณภาพสิ่งปฏิกูลหรือวัสดุที่ไม่ใช้แล้วเพื่อเป็นเชื้อเพลิงทดแทน
และระบบการคัดแยกและแปรรูปกากอุตสาหกรรมเพื่อใช้ประโยชน์

ผู้ให้บริการกำจัดสิ่งปฏิกูลหรือวัสดุที่ไม่ใช้แล้วในประเทศ

ผู้ให้บริการกำจัดสิ่งปฏิกูลหรือวัสดุที่ไม่ใช้แล้ว สามารถแบ่งได้เป็น 3 กลุ่ม
ตามวิธีการกำจัดสิ่งปฏิกูลฯ ดังนี้

1.  ผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีฝังกลบ

ปัจจุบันมีผู้ให้บริการกำจัดสิ่งปฏิกูลฯ ด้วยวิธีฝังกลบในประเทศหลายราย
ส่วนมากเป็นรายย่อยที่ให้บริการเฉพาะฝังกลบสิ่งปฏิกูลฯ ที่ไม่อันตราย
เนื่องจากข้อจำกัดทางด้านพื้นที่ของสถานประกอบการ กล่าวได้ว่าผู้ให้บริการกำจัดสิ่งปฏิกูลฯ
ด้วยวิธีฝังกลบที่มีใบอนุญาตฝังกลบสิ่งปฏิกูลฯ ทั้งที่ไม่อันตรายและที่เป็นอันตรายซึ่งมีศักยภาพ
และความสามารถในการให้บริการใกล้เคียงกับบริษัท เบตเตอร์ เวิลด์ กรีน จำกัด (มหาชน)
มีจำนวน 3 ราย ได้แก่

-   บมจ.เบตเตอร์ เวิลด์ กรีน (“BWG”) จังหวัดสระบุรี

-   บมจ.โปรเฟสชั่นแนล เวสต์ เทคโนโลยี (1999) (“PRO”) จังหวัดสระแก้ว

-   บมจ.บริหารและพัฒนาเพื่อการอนุรักษ์สิ่งแวดล้อม (“GENCO”) จังหวัดระยอง

จากข้อจำกัดหลายประการทำให้ผู้ให้บริการรายใหม่ไม่สามารถแข่งขันกับรายเดิมที่มีศักยภาพที่ดีได้

เช่น ต้องใช้เงินลงทุนสูง
ต้องมีพื้นที่ที่มีขนาดใหญ่และมีลักษณะเหมาะสมซึ่งต้องได้รับการรับรองและผ่านความเห็นชอบในรายงานการวิเคราะห์ผลกระทบต่อสิ่งแวดล้อม
(EIA) จากสำนักนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อมก่อนดำเนินกิจการ
รวมทั้งต้องผ่านความเห็นชอบในรายงานการศึกษาและวิเคราะห์ผลกระทบด้านสุขภาพ (HIA)
ซึ่งเป็นไปตามรัฐธรรมนูญแห่งราชอาณาจักรไทย พุทธศักราช 2550 มาตรา 67 ที่ระบุ
“กำหนดให้การดำเนินโครงการหรือกิจกรรมที่อาจจะก่อให้เกิดผลกระทบอย่างรุนแรงทั้งทางด้านคุณภาพสิ่งแวดล้อม
ทรัพยากรธรรมชาติ และสุขภาพ จะกระทำมิได้
เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน
และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน
รวมทั้งได้ให้องค์กรอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพและผู้แทนสถาบันอุดมศึกษาที่จัดการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ
ให้ความเห็นประกอบก่อนมีการดำเนินการดังกล่าว…”
ทำให้ผู้ลงทุนมีความเสี่ยงจากการลงทุนในที่ดินเป็นเงินจำนวนสูง
ตลอดจนหากไม่ผ่านการยอมรับจากชุมชน ทำให้อาจไม่ได้รับอนุญาตให้ประกอบการได้

ปัจจุบันผู้ให้บริการส่วนใหญ่จะเน้นกลยุทธ์การแข่งขันในมาตรฐานของระบบกำจัดสิ่งปฏิกูลฯ
และคุณภาพของการให้บริการแก่ลูกค้า ซึ่งที่ผ่านมาบริษัทฯ
ให้ความสำคัญกับการดำเนินงานและระบบการบริหารและจัดการสิ่งปฏิกูลฯ
ที่ได้มาตรฐานและสามารถตรวจสอบได้ จึงทำให้ศูนย์บริหารและจัดการฯ ของบริษัทฯ
ได้รับการเชื่อถือและวางใจจากลูกค้ามาโดยตลอด

  2. ผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีเผาในเตาเผาเฉพาะ

เนื่องจากสิ่งปฏิกูลฯ บางประเภทมีองค์ประกอบที่มีความเป็นอันตรายสูง
ไม่สามารถกำจัด/บำบัดได้ด้วย วิธีการปรับเสถียรและฝังกลบยังหลุมฝังกลบแบบปลอดภัย
หรือนำกลับไปปรับปรุงคุณภาพเพื่อใช้เป็นเชื้อเพลิงหรือ วัตถุดิบทดแทนให้แก่เตาเผาซีเมนต์ได้
เนื่องจากวิธีการกำจัดความเป็นพิษของสิ่งปฏิกูลฯ นั้นๆ
จำเป็นต้องมีระบบบำบัดมลพิษที่สามารถควบคุม
และดูแลอากาศที่ปล่อยออกสู่บรรยากาศให้อยู่ภายใต้มาตรฐานที่ภาครัฐกำหนด
และเพื่อให้การกำจัดของเสียที่มีความเป็นอันตรายสูงได้รับการจัดการอย่างถูกวิธี
กรมโรงงานอุตสาหกรรม จึงได้จัดสร้าง

เตาเผาขยะอุตสาหกรรมอันตรายขึ้นเป็นแห่งเดียวของประเทศไทย มีมูลค่าการลงทุน 1,408
ล้านบาท และได้ให้สัมปทานสิทธิในการบริหารและประกอบการเตาเผาดังกล่าวแก่บริษัท
อัคคีปราการ จำกัด (มหาชน) ซึ่งเป็นบริษัทในเครือ
นอกจากนี้กรมโรงงานอุตสาหกรรมยังได้กำหนดวิธีการกำจัดสิ่งปฏิกูลฯ
บางประเภทที่เกิดจากกระบวนการผลิตของอุตสาหกรรมบางกลุ่ม ได้แก่
อุตสาหกรรมผลิตยาฆ่าแมลงหรือยาปราบศัตรูพืช อุตสาหกรรม ปิโตรเคมี
หรืออุตสาหกรรมแปรสภาพน้ำมันเครื่องใช้แล้วกลับมาใช้ประโยชน์ใหม่ ฯลฯ
ซึ่งมีของเสียที่เกิดขึ้นจากกระบวนการผลิต
ต้องได้รับการกำจัดโดยเตาเผาของเสียอันตรายเท่านั้นอีกด้วย

  3. กลุ่มผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีเผาในเตาเผาซีเมนต์

ผู้ให้บริการกำจัดสิ่งปฏิกูลฯ โดยการเผาจะรับสิ่งปฏิกูลฯ
บางประเภทที่ให้พลังงานความร้อนสูงและเหมาะสมกับเตาเผานั้นๆ เช่น เศษยาง ตะกอนน้ำมัน
สารละลาย เป็นต้น โดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน
การกำจัดสิ่งปฏิกูลฯ จึงไม่ใช่เป็นธุรกิจหลักของผู้ให้บริการเหล่านี้ ทั้งนี้ BWC
เป็นบริษัทย่อยได้รับการแต่งตั้งให้เป็นตัวแทน (Broker)
จากผู้ให้บริการในกลุ่มนี้ทำให้สามารถมีรายได้จากการหาลูกค้า และนำส่งสิ่งปฏิกูลฯ
ไปกำจัดได้โดยลูกค้าจะจ่ายค่าบริการทั้งหมดให้แก่ BWG ส่วน BWC จะจ่ายค่ากำจัดสิ่งปฏิกูลฯ
ด้วยวิธีเผาให้แก่ โรงปูนซีเมนต์ ซึ่งถือเป็นค่าจ้างในการให้โรงปูนซีเมนต์เป็นผู้กำจัดสิ่งปฏิกูลฯ
ดังกล่าว โดยที่ BWC มีกำไรจากส่วนต่างอันเนื่องมาจากการดำเนินการดังกล่าว
โดยผู้ให้บริการกำจัดสิ่งปฏิกูลฯ ที่ไม่อันตรายและที่เป็นอันตราย ได้แก่

1)  บริษัท ปูนซีเมนต์ไทย (แก่งคอย) จำกัด

2) บริษัท ปูนซีเมนต์ไทย (ลำปาง) จำกัด

3) บริษัท ปูนซีเมนต์ไทย (ทุ่งสง) จำกัด

4) บริษัท ปูนซีเมนต์ไทย (ท่าหลวง) จำกัด โรงงานท่าหลวง

5) บริษัท ปูนซีเมนต์ไทย (แก่งคอย) จำกัด โรงงานเขาวง

6) บริษัท ปูนซีเมนต์นครหลวง จำกัด (มหาชน)

7) บริษัท ทีพีไอ โพลีน จำกัด (มหาชน)

  ที่มา : กรมโรงงานอุตสาหกรรม กระทรวงอุตสาหกรรม

4. กลุ่มผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีการรีไซเคิล (Recycle)

การรีไซเคิลเป็นวิธีการกำจัดสิ่งปฏิกูลฯ
ที่ก่อให้เกิดมูลค่าเพิ่มทางเศรษฐกิจวิธีหนึ่งเนื่องจากเป็นการนำ สิ่งปฏิกูลฯ
มาทำให้เกิดประโยชน์ได้ใหม่ อย่างไรก็ตาม การนำสิ่งปฏิกูลฯ
มารีไซเคิลยังมีข้อจำกัดอยู่มากเมื่อเปรียบเทียบกับการ กำจัดสิ่งปฏิกูลฯ ด้วยวิธีการฝังกลบ
เนื่องจากสิ่งปฏิกูลฯ บางประเภทเท่านั้น ที่จะสามารถนำมา รีไซเคิล เช่น ตัวทำละลาย
น้ำมันเครื่อง น้ำมันหล่อลื่น เศษเหล็ก เศษโลหะอุปกรณ์อิเล็คทรอนิคส์ เคมีภัณฑ์บางชนิด เป็นต้น
ทั้งนี้ บริษัทฯ มิได้ให้บริการในประเภทนี้แต่ BWC และ ETC
ซึ่งเป็นบริษัทย่อยได้รับการแต่งตั้งให้เป็นตัวแทน (Broker) จากผู้ให้บริการในกลุ่มนี้
จึงมีรายได้จากการหาลูกค้าและนำส่งสิ่งปฏิกูลฯ ไปรีไซเคิลได้

จุดเด่นของบริษัทฯ

1.  การให้บริการที่ครบวงจร

สิ่งปฏิกูลฯ ที่เกิดจากโรงงานอุตสาหกรรมต่างๆ มีหลายประเภท ทั้งที่เป็นอันตราย (Hazardous
Waste) และไม่อันตราย (Non-Hazardous Waste) ของแข็งและของเหลว
อาจเป็นสิ่งปฏิกูลที่สามารถนำกลับไปใช้ซ้ำ หรือแปรรูปเพื่อให้เป็นพลังงานทดแทนได้
การบริหารและจัดการสิ่งปฏิกูลฯ ต้องสอดคล้องและอำนวยความสะดวกให้แก่ลูกค้าได้มากที่สุด
การให้บริการของกลุ่มบริษัทฯ ได้ครอบคลุมในทุกวิธีการบริหารและจัดการฯ
ตามกฎหมายว่าด้วยการกำจัดสิ่งปฏิกูลหรือวัสดุไม่ใช้แล้ว พ.ศ. 2548
ซึ่งบังคับใช้กับโรงงานอุตสาหกรรมทั่วประเทศ ได้แก่ การคัดแยก (Sorting)
การกักเก็บในภาชนะบรรจุ (Storage) การนำกลับมาใช้ซ้ำ (Reuse)
การนำกลับมาใช้ประโยชน์อีก (Recycle) การนำกลับคืนมาใหม่ (Recovery) การบำบัด
(Treatment) การกำจัด (Disposal) หรือการกำจัดโดยวิธีอื่น
ซึ่งเป็นการกำจัดด้วยตนเองภายในศูนย์บริหารและจัดการฯ ของบริษัทฯ
หรือนำไปกำจัดยังศูนย์บริหารจัดการวัสดุ เหลือใช้อุตสาหกรรม (เตาเผาขยะอุตสาหกรรม)
จังหวัดสมุทรปราการ ซึ่งบริหารและประกอบการบริษัทย่อย คือ บริษัท อัคคีปราการ จำกัด
(มหาชน) (AKP) หรือเป็นการส่งไปให้ผู้ประกอบการอื่น เป็นผู้กำจัด (Outsource) ทั้งนี้
กิจกรรมที่บริษัทฯ เป็นผู้ให้บริการจะดำเนินการภายในบริเวณและสถานที่ตั้งเดียวกัน
โดยมีระบบที่เชื่อมโยงกันตามมาตรฐาน ส่งผลให้บริษัทฯ สามารถบริหารต้นทุน
การจัดการได้อย่างมีประสิทธิภาพและสามารถแข่งขันกับคู่แข่งได้ทั้งในด้านของราคา
ระยะเวลาการให้บริการ และคุณภาพของการบริการ

2.  การให้คำปรึกษาแนะนำและอบรมเกี่ยวกับการบริหารและจัดการสิ่งปฏิกูลฯ

บริษัทฯ มีนโยบายในการให้คำแนะนำ และปรึกษาในทุกกระบวนการของการเกิดสิ่งปฏิกูลฯ
ในโรงงานโดยเป็นการนำหลักวิชาการมาประยุกต์ใช้ เช่น หลักการทำ Clean Technology
ภายในโรงงาน การให้ความรู้เกี่ยวกับสิ่งปฏิกูลฯ ที่เกิดขึ้นภายในโรงงาน
การป้องกันและแก้ไขกรณีเกิดเหตุฉุกเฉินที่เกี่ยวกับสิ่งปฏิกูลฯ เป็นต้น นอกจากนี้

บริษัทฯ ยังมีการเผยแพร่ข้อมูลต่างๆ
ให้แก่โรงงานอุตสาหกรรมเมื่อมีการเปลี่ยนแปลงข้อกำหนดหรือกฎหมายต่างๆ
ที่เกี่ยวข้องกับสิ่งปฏิกูลฯ โดยการแจ้งทางสื่ออิเลคทรอนิกส์
หรือการจัดการสัมมนาให้ความรู้แก่ผู้ประกอบการ เป็นต้น เพื่อมิให้ผู้ประกอบการเกิดความสับสน
และได้รับความรู้อย่างเต็มที่เพื่อนำไปปฏิบัติตามกฎหมายที่เกี่ยวข้องต่อไปการดำเนินการดังกล่าวจึงเป็นจุดเด่นที่ทำให้ลูกค้าใช้บริการกับบริษัทฯ
อย่างต่อเนื่อง และยังถือเป็นการทำประชาสัมพันธ์แบบบอกต่อกันอีกด้วย

3.  สภาพแวดล้อมของสถานที่ตั้ง

ศูนย์บริหารและจัดการกากอุตสาหกรรม จังหวัดสระบุรี
มีสภาพพื้นที่ที่เป็นไปตามข้อกำหนดของหน่วยงานราชการที่เกี่ยวข้อง ทั้งกรมควบคุมมลพิษ
กระทรวงทรัพยากรธรรมชาติและสิ่งแวดล้อม และกรมโรงงานอุตสาหกรรม กระทรวงอุตสาหกรรม
รวมทั้งตามพระราชบัญญัติการอนุรักษ์ทรัพยากรธรรมชาติของสหรัฐอเมริกา (Resources
Conservation and Recovery Act. ) โดยลักษณะสภาพแวดล้อมเป็นภูเขา
มีแนวกำแพงธรรมชาติกั้นระหว่างพื้นที่โครงการและชุมชน สภาพธรณีวิทยาโดยรอบเป็นหินแข็ง
ซึ่งเป็นเสมือนแผ่นกั้นรองรับการรั่วไหลของ สิ่งปฏิกูลฯ ไปยังชั้นน้ำใต้ดินได้เป็นอย่างดี
นอกจากนี้ยังมีระดับน้ำบาดาลที่ลึกกว่าระดับที่กรมโรงงานอุตสาหกรรม

กำหนด และพื้นที่โครงการยังมีทางเข้าออกได้หลายเส้นทาง ทำให้ไม่มีปัญหาด้านการจราจร
การขนส่งเป็นไป อย่างสะดวก บนเนื้อที่รวมประมาณ 271 ไร่
ด้วยเหตุดังกล่าวจะเห็นได้ว่าสภาพแวดล้อมของศูนย์บริหารและจัดการฯ
ตลอดจนขนาดของพื้นที่ของศูนย์บริหารและจัดการฯ ของบริษัทฯ
มีความเหมาะสมทั้งในเชิงกายภาพและเชิงเศรษฐกิจสำหรับการประกอบธุรกิจกำจัดสิ่งปฏิกูลฯ
เป็นอย่างยิ่ง

4.  ประสบการณ์และความเชี่ยวชาญของผู้บริหารและทีมงาน

ผู้บริหารซึ่งเป็นกลุ่มผู้ก่อตั้งเป็นผู้มีประสบการณ์ในธุรกิจด้านการจัดการกากอุตสาหกรรมมาโดยเฉพาะ
จึงทำให้มีความเชี่ยวชาญ และมีสายสัมพันธ์ที่ดีกับบุคคลต่างๆ ที่เกี่ยวข้อง เช่น หน่วยงานราชการ
ลูกค้า คู่ค้า ประชาชนและชุมชนที่อยู่บริเวณใกล้เคียง ส่งผลให้บริษัทฯ
สามารถเจรจาทำความเข้าใจกับบุคคลที่เกี่ยวข้องดังกล่าวได้เป็นอย่างดี
นอกจากนี้ทีมงานของบริษัทฯ ยังเป็นทีมงานที่มีความเชี่ยวชาญและมีประสบการณ์ในธุรกิจเช่นกัน
โดยบริษัทฯ มีนโยบายที่จะพัฒนาบุคลากรเหล่านี้ ให้มีคุณภาพ
ทันต่อการเปลี่ยนแปลงของเทคโนโลยีการจัดการ สิ่งปฏิกูลฯ
โดยเข้ารับการอบรมทั้งในประเทศและต่างประเทศอย่างสม่ำเสมอ

กลยุทธ์ในการแข่งขัน

บริษัทฯ มีการกำหนดกลยุทธ์ในการแข่งขัน ดังนี้

1.  การมุ่งเน้นให้บริการที่มีคุณภาพและได้มาตรฐานในระดับสากล
    ซึ่งปัจจุบันบริษัทฯได้รับการรับรอง

ระบบมาตรฐานที่เกี่ยวข้องกับการดูแลและรักษาสิ่งแวดล้อม ได้แก่
ระบบได้รับการรับรองระบบมาตรฐานการจัดการด้านคุณภาพและสิ่งแวดล้อม ISO 9001 : 2008 &
ISO14001 : 2004 การรับรองระบบมาตรฐานการจัดการด้านอาชีวอนามัยและความปลอดภัย
OHSAS18001:2007 & TIS18001:2011
และการรับรองระบบมาตรฐานการจัดการของห้องปฏิบัติการ

ในการดำเนินการทดสอบ มอก.17025-2548 จากทางสำนักงานมาตรฐานผลิตภัณฑ์อุตสาหกรรม
(สมอ.) และปัจจุบัน บริษัทฯ ได้รับรางวัล “ระดับเหรียญทอง”
สำหรับผู้ประกอบการกำจัดกากอุตสาหกรรมที่มีมาตรฐาน และ CSR-DIW Award
จากกรมโรงงานอุตสาหกรรม กระทรวงอุตสาหกรรม และรางวัล CSRI Recognition 2014
จากตลาดหลักทรัพย์ แห่งประเทศไทย
ที่แสดงความมุ่งมั่นพัฒนาการดำเนินธุรกิจด้วยความรับผิดชอบต่อสังคม

1.  มุ่งเน้นการให้บริการที่สอดคล้องกับความต้องการของภาคอุตสาหกรรมที่ต้องการการให้บริการ

จัดการกากอุตสาหกรรมที่ครบวงจร ทั้งการให้บริการบำบัด กำจัด
การแปรรูปกากอุตสาหกรรมเพื่อให้เกิดประโยชน์ในรูปของพลังงานทดแทน
และวัตถุดิบทดแทนให้แก่เตาเผาอุตสาหกรรมต่างๆ และการเผาทำลายด้วยเตาเผาอุณหภูมิสูง
(การให้บริการของบริษัทในเครือคือ บริษัท อัคคีปราการ จำกัด (มหาชน)) นอกจากนี้ บริษัทฯ
ยังได้มี

การศึกษาค้นคว้า และพัฒนาการใช้ประโยชน์จากกากอุตสาหกรรมในรูปแบบของเชื้อเพลิงอัดก้อน
สามารถนำมาใช้ประโยชน์ด้านพลังงานทดแทนให้แก่เตาเผาอุตสาหกรรม
เตาเผาเพื่อผลิตกระแสไฟฟ้า เป็นต้น

2.  มุ่งเน้นการบริการด้านการขนส่งที่ปลอดภัย และรวดเร็ว โดยบริษัทฯ มีบริษัทในเครือ คือ

บริษัท เบตเตอร์ เวิลด์ ทรานสปอร์ต จำกัด
ที่สามารถให้บริการรถขนส่งกากอุตสาหกรรมโดยเฉพาะที่ถูกต้องตามกฎหมายว่าด้วยเรื่องการขนส่งวัตถุอันตราย
ได้แก่ การมีใบอนุญาตขับขี่ประเภท 4 การได้รับอนุญาตเคลื่อนย้ายและขนส่งวัตถุอันตราย (วอ. 8)
จากกรมโรงงานอุตสาหกรรม เป็นต้น

3.  การสร้างความพึงพอใจให้กับลูกค้า ซึ่งนอกเหนือจากการให้บริการที่จะต้องได้มาตรฐานใน

ระดับสากลแล้ว บริษัทฯ ยังมุ่งเน้นการสร้างความสัมพันธ์อันดีกับลูกค้า ด้วยการให้บริการที่รวดเร็ว
ตรงต่อเวลาและพร้อมให้คำแนะนำและช่วยเหลือแก่ลูกค้าในด้านต่างๆ เช่น
การให้คำแนะนำการบริหารจัดการกากอุตสาหกรรม

ในโรงงาน และการจัดกิจกรรมด้านความปลอดภัยภายในโรงงาน
ตลอดจนการส่งเสริมการอนุรักษ์และเพิ่มพื้นที่สีเขียวภายในโรงงาน เป็นต้น ซึ่งกลยุทธ์ดังกล่าวนี้
ล้วนแล้วแต่ทำให้บริษัทฯ สามารถรักษาความสัมพันธ์อันดีกับลูกค้ามาได้อย่างต่อเนื่องและยาวนาน
และยังทำให้กลุ่มลูกค้าของบริษัทฯ
เหล่านี้เผยแพร่ข้อมูลในเรื่องของการให้บริการไปสู่ลูกค้าใหม่รายอื่นๆ
ได้รับทราบและเกิดความสนใจใช้บริการของบริษัทฯ ได้อีกด้วย

4.  การทำการตลาดในเชิงรุก โดยกำหนดเป้าหมายให้เจ้าหน้าที่การตลาดของบริษัทฯ
    ได้มีการพบปะ

เยี่ยมเยียน ทั้งในกลุ่มลูกค้าเดิมและโรงงานอุตสาหกรรมต่างๆ
ที่มีศักยภาพในการใช้บริการของบริษัทฯ โดยกำหนดทีมการตลาดแบ่งเป็นโซนตามภูมิภาค
ซึ่งเจ้าหน้าที่ของบริษัทฯ
ทุกคนจะต้องผ่านการอบรมและได้รับความรู้เกี่ยวกับการบริการมาเป็นอย่างดี
เพื่อสามารถให้คำแนะนำต่างๆ แก่โรงงานอุตสาหกรรมได้ นอกจากนี้ จากการที่ บริษัทฯ
มีการประสานงานกับหน่วยงานราชการต่างๆ อย่างใกล้ชิด เช่น กรมโรงงานอุตสาหกรรม
การนิคมอุตสาหกรรมแห่งประเทศไทย กรมควบคุมมลพิษ องค์การปกครองส่วนท้องถิ่น
สำนักงานนโยบายและแผนฯ เป็นต้น
จึงมีส่วนทำให้หน่วยงานราชการช่วยประชาสัมพันธ์บริการของบริษัทฯ
ไปให้แก่โรงงานอุตสาหกรรมต่างๆ ได้รับทราบ ตลอดจน บริษัทฯ ยังได้รับข้อมูลข่าวสารต่างๆ
จากหน่วยงานราชการมาอย่างสม่ำเสมอ และยังสามารถให้ข้อมูลเกี่ยวกับการดำเนินการ
ของบริษัทฯ ให้หน่วยงานราชการได้รับทราบ
เพื่อให้การรับรู้ข้อมูลของทั้งสองฝ่ายเป็นไปตามที่เกิดขึ้นจริง

5.  สถานที่ตั้งศูนย์บริหารและจัดการกากอุตสาหกรรม จังหวัดสระบุรี นับว่ามีความเหมาะสม

ในแง่มุมที่ลูกค้าสามารถประหยัดค่าใช้จ่ายของระยะทางการขนส่งสิ่งปฏิกูลฯ
จากโรงงานอุตสาหกรรมเพื่อนำมากำจัด
โดยเฉพาะอย่างยิ่งโรงงานอุตสาหกรรมขนาดใหญ่ในเขตพื้นที่กรุงเทพฯ และปริมณฑล ภาคเหนือ
และภาคตะวันออก ซึ่งเป็นโรงงานที่มีสิ่งปฏิกูลฯ ทั้งที่ไม่อันตราย และที่เป็นอันตราย ปริมาณมาก

7. การมีส่วนร่วมรับผิดชอบต่อชุมชน และสังคม โดยบริษัทฯ
ได้ส่งเสริมการประชาสัมพันธ์เพื่อให้สาธารณชนต่างๆ
ได้เข้าใจในกระบวนการทำงานและมาตรการป้องกันทางด้านสิ่งแวดล้อม ซึ่งบริษัทฯ
ได้เปิดโอกาสให้ประชาชนทั่วไป นักเรียน นักศึกษา
ตลอดจนเจ้าหน้าที่จากโรงงานอุตสาหกรรมต่างๆ
สามารถเข้ารับชมและรับฟังการบรรยายเกี่ยวกับการทำงานได้ที่ศูนย์บริหารและจัดการฯ
จังหวัดสระบุรี และศูนย์บริหารจัดการฯ (เตาเผาขยะอุตสาหกรรม) จังหวัดสมุทรปราการ
ซึ่งถือได้ว่าเป็นแหล่งเรียนรู้ด้านการกำจัดกากอุตสาหกรรมจากสถานที่จริงซึ่งจะช่วยให้ประชาชนทั่วไปเหล่านี้มีความเข้าใจในกระบวนการทำงาน
อันเป็นการสร้างความสัมพันธ์อันดีกับสาธารณชน ในระยะยาว

นอกจากนี้ ยังได้มีส่วนร่วมกับภาครัฐในการสอดส่องดูแล และให้ความช่วยเหลือด้านการให้คำปรึกษา
การสนับสนุนการบำบัด กำจัดกากอุตสาหกรรมที่มีการลักลอบทิ้งในที่สาธารณะ
ให้ได้รับการจัดการอย่างถูกวิธี เพื่อความปลอดภัยต่อสังคมที่ยั่งยืน

กลุ่มลูกค้าเป้าหมาย

กลุ่มโรงงานอุตสาหกรรมที่เป็นกลุ่มลูกค้าเป้าหมายหลักของบริษัทฯ ได้แก่
โรงงานอุตสาหกรรมทั้งที่อยู่ ในนิคมอุตสาหกรรมและนอกนิคมอุตสาหกรรม ซึ่งตั้งอยู่ในเขตกรุงเทพฯ
และปริมณฑล ภาคตะวันออก และภาคกลาง โดยกลุ่มลูกค้าเป้าหมายคือ
โรงงานอุตสาหกรรมขนาดกลางและขนาดใหญ่ ซึ่งบริษัทฯ
ได้รับความไว้วางใจจากลูกค้าอย่างต่อเนื่อง จากการรักษามาตรฐานการให้บริการ
อย่างเข้มงวดในระดับสากลและทำให้บริษัทฯ
มีลูกค้าใหม่ที่ใช้บริการเพิ่มมาโดยตลอดจนกลายมาเป็นลูกค้าประจำของบริษัทฯ อย่างไรก็ตาม
กรมโรงงานอุตสาหกรรมกำหนดให้ผู้ประกอบการที่มีสิ่งปฏิกูลฯ
ต้องขึ้นทะเบียนและแจ้งรายชื่อผู้ให้บริการซึ่งมีกำหนดระยะเวลา 1 ปี ดังนั้น
แม้ลูกค้าจะไม่ทำสัญญากับบริษัทฯ แต่ก็ต้องส่งสิ่งปฏิกูลฯ มาให้บริษัทฯ
เป็นผู้กำจัดตามข้อมูลที่ได้แจ้งไว้กับกรมโรงงานอุตสาหกรรม
ยกเว้นในกรณีที่ต้องการเปลี่ยนแปลงผู้ให้บริการใหม่ ซึ่งลูกค้าจะต้อง
ขึ้นทะเบียนและทำเรื่องแจ้งขอเปลี่ยนรายชื่อผู้ให้บริการใหม่ อย่างไรก็ตาม
ด้วยกลยุทธ์การให้บริการของบริษัทฯ ที่มุ่งเน้นการสร้างความพึงพอใจให้ลูกค้าเป็นหลักบริษัทฯ
จึงมั่นใจว่าจะทำให้ลูกค้ากลับมาใช้บริการของบริษัทฯ อย่างต่อเนื่อง

ทั้งนี้ ตามประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุไม่ใช้แล้ว พ.ศ. 2548
กำหนดให้ ผู้ประกอบการโรงงานจะต้องเป็นผู้รับผิดชอบสิ่งปฏิกูลฯ
ตั้งแต่ออกจากสถานประกอบการของตนจนถึงสถานที่ให้บริการกำจัดสิ่งปฏิกูลฯ อย่างไรก็ตาม
ในทางปฏิบัติ เมื่อบริษัทฯ และลูกค้ามีการตกลงการให้บริการกัน
ลูกค้ามีหน้าที่ที่จะต้องส่งมอบสิ่งปฏิกูลฯ ให้แก่บริษัทฯ ตามประเภทและชนิดที่ระบุไว้ในใบเสนอราคา
และจะแยกสิ่งปฏิกูลฯ แต่ละประเภท

มิให้ปะปนหรือผสมเข้าด้วยกัน มิฉะนั้น ลูกค้าจะต้องเป็นผู้รับผิดชอบและชดใช้ความเสียหายที่เกิดขึ้น
อันเนื่องมาจากเหตุดังกล่าว ในขณะที่บริษัทฯ มีหน้าที่จัดหายานพาหนะในการขนส่งสิ่งปฏิกูลฯ
จากสถานประกอบการของลูกค้ามายังศูนย์บริหารและจัดการฯ ของบริษัทฯ
รวมทั้งจะต้องปฏิบัติตามสัญญาให้บริการด้วยความระมัดระวัง
และปฏิบัติตามหลักการและสอดคล้องกับกฎหมายตลอดจนข้อบังคับและกฎระเบียบของทางราชการ
เพื่อป้องกันไม่ให้ เกิดผลกระทบต่อสิ่งแวดล้อม

นโยบายด้านราคา

บริษัทฯ มีนโยบายกำหนดอัตราค่าบริการ โดยพิจารณาจากต้นทุนการดำเนินงานของบริษัทฯ
บวกด้วยกำไรส่วนเพิ่ม (Margin)
โดยอัตราค่าบริการจะต้องสามารถเปรียบเทียบและแข่งขันกับผู้ประกอบการอื่นได้ ทั้งนี้ในช่วง
ที่ผ่านมาอัตราค่าบริการจะรวมค่าขนส่ง และอาจมีการปรับค่าบริการเพิ่มขึ้นเป็นรายปี อย่างไรก็ตาม
จากผลกระทบของราคาน้ำมันที่เพิ่มขึ้นอย่างต่อเนื่อง ทำให้บริษัทฯ
พิจารณาปรับปรุงนโยบายการกำหนดอัตราค่าบริการของลูกค้าใหม่
โดยจะแยกค่าบริการกำจัดสิ่งปฏิกูลฯ และค่าขนส่งออกจากกัน ซึ่งจะทำให้ บริษัทฯ
สามารถปรับอัตราค่าบริการของแต่ละประเภทให้เหมาะสมกับต้นทุนที่แท้จริงได้

ช่องทางการจำหน่าย

บริษัทฯ มีช่องทางการจำหน่ายหลัก 2 ช่องทาง คือ

1.บริษัทฯ ทำการตลาดโดยตรง ผ่านทางพนักงานขายของบริษัทฯ โดยมีการแบ่งพนักงานขาย
ออกเป็นแต่ละทีมเพื่อดูแลในพื้นที่ต่างๆ โดยพนักงานขายจะได้รับการอบรมให้มีความรู้
ความเข้าใจในลักษณะและขั้นตอนการให้บริการจนสามารถให้คำปรึกษาแก่ลูกค้าได้
จากผลงานและความสัมพันธ์อันดีกับหน่วยงานราชการต่างๆ เช่น กรมโรงงานอุตสาหกรรม
อุตสาหกรรมจังหวัด การนิคมอุตสาหกรรมแห่งประเทศไทย ทำให้ชื่อเสียงของบริษัทฯ
เป็นที่ยอมรับโดยทั่วไป มีส่วนช่วยในการประชาสัมพันธ์ และสนับสนุนให้โรงงานอุตสาหกรรมต่างๆ
ใช้บริการของบริษัทฯ ด้วยความเชื่อมั่นต่อๆ ไป

2.บริษัทฯ จ้างให้บริษัทตัวแทน (Broker) เป็นผู้ทำการตลาด โดยในปัจจุบันบริษัทฯ
มีตัวแทนที่ทำสัญญาแต่งตั้งอย่างเป็นทางการ จำนวน 4 ราย ซึ่งเป็นบริษัทย่อยของบริษัทฯ คือบริษัท
เบตเตอร์ เวสท์ แคร์ จำกัด บริษัท เอิร์ธ เท็ค เอนไวรอนเมนท์ จำกัด บริษัท เบตเตอร์ เวิลด์
ทรานสปอร์ต จำกัด และบริษัท อัคคีปราการ จำกัด (มหาชน)

การจัดหาผลิตภัณฑ์หรือบริการ

การผลิต / การให้บริการ

บริษัทฯ ประเมินความสามารถในการให้บริการตามปริมาณน้ำหนักบรรจุของหลุมฝังกลบ(ตัน)
ในแต่ละปีโดยคำนวณจากเวลาการทำงานมาตรฐาน คือ 8 ชั่วโมงต่อวัน ซึ่งในการให้บริการจริง
บริษัทฯ
อาจเพิ่มเวลาการทำงานให้มากขึ้นเพื่อรองรับต่อความต้องการใช้บริการของลูกค้าที่เพิ่มสูงขึ้นในบางช่วงได้
จึงอาจทำให้บริษัทฯ
สามารถให้บริการจริงได้มากกว่าประมาณการความสามารถในการให้บริการที่ประเมินไว้ได้ ทั้งนี้
การให้บริการจริงที่มีปริมาณสิ่งปฏิกูลฯ มากกว่าประมาณการความสามารถในการให้บริการนั้น
ไม่มีผลกระทบใดๆ ต่อโครงสร้างของหลุมฝังกลบหรือสิ่งแวดล้อม
เนื่องจากเป็นการปฏิบัติงานเพิ่มเติมเพื่อให้บริการแก่ลูกค้าได้มากขึ้นเท่านั้น
เพียงแต่อาจส่งผลต่อระยะเวลาประมาณการให้บริการของพื้นที่ของหลุมฝังกลบ
ซึ่งอาจทำให้พื้นที่หลุมฝังกลบมีการใช้งานเต็มพื้นที่เร็วกว่าที่ประมาณการไว้ได้

การจัดหาวัตถุดิบ

ในการให้บริการบริหารและจัดการสิ่งปฏิกูลหรือวัสดุที่ไม่ใช้แล้ว มีปัจจัยการผลิตและวัตถุดิบที่สำคัญ
ดังนี้

1.  ที่ดิน

ศูนย์บริหารและจัดการกากอุตสาหกรรม จังหวัดสระบุรี ของบริษัทฯ ตั้งอยู่บนที่ดินซึ่งมีพื้นที่ประมาณ
271 ไร่ ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี สภาพพื้นที่ในศูนย์บริหารและจัดการฯ
ทั้งหมดเป็นไปตามข้อกำหนดของหน่วยงานราชการที่เกี่ยวข้อง ทั้งกรมควบคุมมลพิษ
กระทรวงทรัพยากรธรรมชาติและสิ่งแวดล้อม

และกรมโรงงานอุตสาหกรรม กระทรวงอุตสาหกรรม
รวมทั้งตามพระราชบัญญัติการอนุรักษ์ทรัพยากรธรรมชาติ ของสหรัฐอเมริกา (Resources
Conservation and Recovery Act : EPA) โดยมีลักษณะทั่วไป ดังนี้

• มีภูเขาล้อมรอบ ซึ่งบริษัทฯ ได้มีการขออนุญาตกรมป่าไม้เพื่อเข้าทำประโยชน์ในพื้นที่บริเวณภูเขา
เพื่อใช้เป็นพื้นที่ฉนวน
และมีพื้นที่เกินกว่าที่กรมโรงงานอุตสาหกรรมกำหนดเอาไว้ว่าต้องห่างจากแนวเขตรั้วไม่ต่ำกว่า 33
เมตร และปรับปรุงแนวถนนสาธารณะ ปลูกต้นไม้เป็นแนวป้องกันไฟป่า พร้อมทั้งอนุรักษ์ธรรมชาติเดิม
ซึ่งแนวเขาดังกล่าวเป็นกำแพงธรรมชาติกั้นระหว่างพื้นที่โครงการและชุมชน

• สภาพธรณีวิทยาโดยรอบโครงการประกอบด้วยชั้นหินแข็ง เช่น หินไรโอไลต์ หินแอนดีไซต์ หินทัลฟ์
เป็นต้น ซึ่งจะเปรียบเสมือนแผ่นกั้นรองรับอย่างดี
ทำให้สิ่งปฏิกูลหรือวัสดุที่ไม่ใช้แล้วรั่วไหลไปยังชั้นน้ำใต้ดินได้ยาก

• ระดับน้ำบาดาลอยู่ที่ระดับความลึกประมาณ 40-70 เมตร ซึ่งกรมโรงงานอุตสาหกรรมได้
กำหนดไว้ ว่าระดับก้นหลุมฝังกลบจะต้องอยู่สูงจากระดับน้ำใต้ดินสูงสุดไม่น้อยกว่า 1.5 เมตร
ดังนั้นน้ำบาดาล

ในบริเวณใต้ศูนย์บริหารและจัดการฯ จึงมีความปลอดภัยต่อการปนเปื้อนสูง
โดยแหล่งน้ำบาดาลสาธารณะของชุมชนที่อยู่ใกล้ที่สุด อยู่ห่างจากศูนย์บริหารและจัดการฯ ประมาณ
2 - 3 กิโลเมตร

• พื้นที่โครงการสามารถเข้าออกได้ง่ายหลายเส้นทาง ไม่มีปัญหาด้านการจราจรติดขัด จึงทำให้
การขนส่งเป็นไปได้อย่างสะดวก โดยเส้นทางหลักที่ใช้ คือ ถนนพหลโยธิน และถนนบ้านนา-แก่งคอย

• ไม่มีโบราณสถาน โบราณวัตถุ ศิลปวัตถุ พิพิธภัณฑ์สถานแห่งชาติ และสนามบินในเขตพื้นที่รัศมี 5
กิโลเมตรโดยรอบโครงการ ไม่มีบ่อน้ำดื่มหรือโรงงานผลิตน้ำประปาในเขตรัศมี 700
เมตรโดยรอบโครงการ ทั้งนี้ มีโรงเรียนและชุมชนที่อยู่ใกล้ที่สุด อยู่ห่างจากศูนย์บริหารและจัดการฯ
ประมาณ 1 กิโลเมตร

ลักษณะของหลุมฝังกลบสิ่งปฏิกูลหรือวัสดุที่ไม่ใช้แล้วในศูนย์บริหารและจัดการฯ เป็นดังนี้

  1. หลุมฝังกลบสิ่งปฏิกูลหรือวัสดุที่ไม่ใช้แล้วที่ไม่อันตราย ตามหลักสุขาภิบาล (Sanitary
  Landfill)

หลุมฝังกลบสิ่งปฏิกูลหรือวัสดุที่ไม่ใช้แล้วที่ไม่อันตรายได้รับการออกแบบและเลือกใช้วัสดุที่ได้มาตรฐานสากล
ประกอบด้วย 2 หลุม คือ หลุมที่ 1 ขนาดพื้นที่ประมาณ 6,000 ตร.ม. ซึ่งมีการให้บริการตั้งแต่
เดือนมกราคม 2541 และได้ทำการปิดทับชั้นสุดท้ายลงในเดือนธันวาคม 2544 มีปริมาณสิ่งปฏิกูลฯ
ที่ฝังกลบแล้วทั้งหมดประมาณ 68,000 ตัน ต่อมาในเดือนมกราคม 2545
และได้เริ่มให้บริการกำจัดสิ่งปฏิกูลฯ โดยวิธีฝังกลบในหลุมที่ 2 ซึ่งมีขนาดพื้นที่ประมาณ 140,000
ตร.ม. ซึ่งสามารถรองรับปริมาณสิ่งปฏิกูลฯ ที่ไม่อันตรายได้ทั้งสิ้นประมาณ 2.34 ล้านตัน บริษัทฯ
ได้ออกแบบหลุมฝังกลบที่ 2 โดยแบ่งออกเป็นแต่ละเฟส รวมทั้งหมด 5 เฟส คือหลุมฝังกลบ N1 ถึง
N5

เพื่อให้การรับรู้ต้นทุนตัดจ่ายหลุมฝังกลบสอดคล้องกับปริมาณการให้บริการจริง โดยบริษัทฯ
สามารถปรับต้นทุนตัดจ่าย หลุมฝังกลบได้เมื่อสิ้นสุดการให้บริการฝังกลบในแต่ละเฟส
ซึ่งผลดังกล่าวจะทำให้รายได้และต้นทุนค่าบริการของบริษัทฯ มีความสอดคล้องกันมากขึ้น โดยบริษัทฯ
จะทำการฝังกลบสิ่งปฏิกูลฯ ไม่อันตราย ลงในหลุมเฟสที่ 1 ก่อน จากพื้นด้านล่างจนถึงด้านบน
จนเมื่อฝังกลบเต็มพื้นที่หลุมแล้วจึงทำการฝังกลบในเฟสที่ 2 ต่อไปตามลำดับจนครบ 5 เฟส

บริษัทฯ ได้มีการพัฒนาและออกแบบหลุมฝังกลบสิ่งปฏิกูลฯ ที่ไม่อันตรายแบบถูกหลักสุขาภิบาล
(Sanitary Landfill) โดยใช้หลักเกณฑ์การออกแบบหลุมฝังกลบของกรมควบคุมมลพิษ
และกรมโรงงานอุตสาหกรรมมาประกอบ การพิจารณาร่วมกับมาตรฐานเยอรมัน
เพื่อให้ได้ผลการออกแบบที่เป็นมาตรฐานและมีความปลอดภัยสูงสุด

2.  วัตถุดิบอื่นๆ

ในการกำจัดสิ่งปฏิกูลฯ แต่ละประเภทจะใช้สารเคมีที่แตกต่างกัน ซึ่งจะมีการกำหนดสูตรในการกำจัด
จากห้องปฏิบัติการวิทยาศาสตร์ของบริษัทก่อน วัตถุดิบที่ใช้มากที่สุด คือ ปูนขาว ปูนซีเมนต์
โซเดียมไฮดรอกไซด์ (NaOH) และ เฟอร์ริคคลอไรด์ (FeCl₃)
ซึ่งสารเคมีที่ใช้ทั้งหมดทุกประเภทสามารถจัดซื้อได้ภายในประเทศ

3.  การขนส่งสิ่งปฏิกูลหรือวัสดุที่ไม่ใช้แล้ว

บริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อย
จะเป็นผู้ดำเนินการบริหารจัดการและวางแผนการขนส่ง โดยการจัดหารถขนส่งมาจาก 2
ส่วนด้วยกัน โดยส่วนแรก คือ รถขนส่งของบริษัท และรถขนส่งของ BWT
และอีกส่วนหนึ่งมาจากการว่าจ้างรถขนส่งจากผู้ประกอบการขนส่งภายนอก
โดยสามารถจำแนกประเภทของรถขนส่งดังนี้

1. รถบรรทุกสิบล้อ (Roll-off Truck) สำหรับการขนส่งสิ่งปฏิกูลฯ ทั่วไป
มีความสามารถในการรับน้ำหนักประมาณ 10 ตัน

2. รถแท็งค์ (Tanker Truck)
สำหรับการขนส่งสิ่งปฏิกูลหรือวัสดุที่ไม่ใช้แล้วชนิดกึ่งของแข็งมีปริมาตรความจุประมาณ 12 - 15
ลูกบาศก์เมตร

  3. รถพ่วง (Trailer Tank)
  สำหรับการขนส่งสิ่งปฏิกูลหรือวัสดุที่ไม่ใช้แล้วที่เป็นของแข็งมีความสามารถ

ในการรับน้ำหนักประมาณ 31 ตัน

4. รถสิบล้อมีเครน สำหรับการขนส่งสิ่งปฏิกูลหรือวัสดุที่ไม่ใช้แล้วชนิดที่เป็นของแข็ง และบรรจุ
ในภาชนะเพื่อสะดวกต่อการขนย้าย มีความสามารถในการรับน้ำหนักประมาณ 10 ตัน

สำหรับภาชนะบรรจุสิ่งปฏิกูลหรือวัสดุที่ไม่ใช้แล้วของบริษัทจะมีขนาดที่หลากหลาย ทั้งถังเหล็ก

ขนาด 1 ตัน ถังเหล็กขนาด 2 ตัน ถังเหล็กขนาด 10-12 ตัน และถุงขนาดใหญ่ขนาดบรรจุ 1 ตัน
ซึ่งเหมาะสมกับ

สิ่งปฏิกูลหรือวัสดุที่ไม่ใช้แล้วในแต่ละขนาดที่แตกต่างกันไป
และเหมาะสมกับความต้องการของลูกค้าแต่ละประเภท

ผลกระทบต่อสิ่งแวดล้อม

การปฏิบัติตามรายงานการวิเคราะห์ผลกระทบสิ่งแวดล้อม

  ในการดำเนินธุรกิจบริหารและจัดการสิ่งปฏิกูลหรือวัสดุที่ไม่ใช้แล้วทั้งที่ไม่อันตรายและที่เป็นอันตราย

มีความเสี่ยงต่อการก่อให้เกิดผลกระทบต่อสิ่งแวดล้อมที่มีต่อชุมชนใกล้เคียงบริษัทฯ
จึงได้กำหนดแนวทางในการดำเนินงานต่างๆ
และมีการควบคุมมาตรฐานสิ่งแวดล้อมตามที่หน่วยงานราชการกำหนด เพื่อไม่ให้เกิดผลกระทบ
ด้านมลภาวะต่อชุมชน และมีการควบคุมปัญหาและลดความเสี่ยงที่อาจเกิดขึ้นได้ไว้อย่างดี ดังนี้

1) จัดตั้งพื้นที่โครงการ ตามข้อกำหนดของกรมควบคุมมลพิษ
กระทรวงทรัพยากรธรรมชาติและสิ่งแวดล้อม และกรมโรงงานอุตสาหกรรม กระทรวงอุตสาหกรรม
และตามพระราชบัญญัติการอนุรักษ์ทรัพยากร ธรรมชาติของสหรัฐอเมริกา (USEPA)

2) กำหนดนโยบายและคู่มือปฏิบัติงานที่ชัดเจน
เพื่อให้พนักงานใช้เป็นแนวทางปฏิบัติให้สอดคล้องตามมาตรการลดผลกระทบสิ่งแวดล้อม
ตามที่กำหนดไว้ในรายงานการศึกษาผลกระทบต่อสิ่งแวดล้อม

3) กำกับดูแลการดำเนินงานให้เป็นไปตามกฎหมายและนโยบายของบริษัท
โดยจัดตั้งหน่วยงานฝ่ายวิศวกรรมและสิ่งแวดล้อมตรวจสอบและติดตามผลกระทบต่อสิ่งแวดล้อมอย่างต่อเนื่อง
และให้หน่วยงานภายนอกเข้าตรวจสอบเป็นประจำทุก 6 เดือน ทั้งนี้ บริษัทฯ
ได้รับการรับรองมาตรฐานด้านการจัดการคุณภาพ ISO 9001:2008
และมาตรฐานด้านการจัดการสิ่งแวดล้อม ISO 14001:2004
การรับรองระบบมาตรฐานการจัดการด้านอาชีวอนามัยและความปลอดภัย OHSAS 18001:2007 &
TIS 18001:2011 จาก บริษัท เอสจีเอส (ประเทศไทย) จำกัด
และการรับรองระบบมาตรฐานการจัดการของห้องปฏิบัติการในการดำเนินการทดสอบ
มอก.17025-2548 จากสำนักงานมาตรฐานผลิตภัณฑ์อุตสาหกรรม(สมอ.)

  4) มีการพัฒนาความรู้ความสามารถของบุคลากรอย่างต่อเนื่อง เช่น การฝึกอบรม และการเข้า

สัมมนาในเรื่องที่เกี่ยวข้อง เป็นต้น

การประกอบธุรกิจของบริษัทฯ ย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของ ความเสี่ยงอาจมาจากปัจจัยภายใน และปัจจัยภายนอก
ทำให้อาจมีผลกระทบต่อองค์กร ด้วยเหตุนี้ การบริหาร
ความเสี่ยงเป็นปัจจัยสำคัญปัจจัยหนึ่งที่จะช่วยส่งเสริมให้องค์กรบรรลุถึงวัตถุประสงค์และเป้าหมาย
อันจะนำไปสู่ การสร้างมูลค่าเพิ่มให้กับองค์กร ผู้ถือหุ้น และผู้มีส่วนได้เสียต่างๆ อย่างยั่งยืน ดังนั้น
บริษัทฯ มีการกำหนดเป้าหมายการดำเนินธุรกิจที่ชัดเจนและสามารถวัดผลการดำเนินการได้
ซึ่งฝ่ายบริหารจะมีการเปรียบเทียบผลการดำเนินงานจริงกับเป้าหมายที่กำหนดไว้เป็นประจำ
รวมถึงพิจารณาประเมินความเสี่ยงที่บริษัทประสบอยู่ หรือคาดว่าจะประสบ (Identification of
risk) ทั้งที่มาจากภายนอกและภายใน วิเคราะห์ผลกระทบของความเสี่ยงนั้นๆ ต่อบริษัทฯ
และโอกาสที่ความเสี่ยงนั้นๆ จะเกิดขึ้น (Analysis of risk)
มอบหมายผู้รับผิดชอบและกำหนดมาตรการเพื่อลดความเสี่ยงให้อยู่ในระดับที่เหมาะสม
(Management of risk) พร้อมทั้งรายงานความคืบหน้าอย่างต่อเนื่อง ตลอดจนบริษัทฯ
ได้มีการแต่งตั้งคณะอนุกรรมการบริหารความเสี่ยงเพื่อให้มั่นใจว่า บริษัทฯ
มีการบริหารและจัดการความเสี่ยงได้อย่าง มีประสิทธิภาพและประสิทธิผล

นอกจากนี้ บริษัทฯ ได้จัดทำระเบียบปฏิบัติงานการระบุลักษณะปัญหาสิ่งแวดล้อม
และการประเมินความสำคัญ ระเบียบปฏิบัติงานการชี้บ่งความเป็นอันตราย
และการประเมินความเสี่ยงที่เกี่ยวข้องกับกิจกรรมและบริการของบริษัทฯ
รวมทั้งบุคคลที่ทำงานในนามของบริษัทฯ
ซึ่งพิจารณาทั้งกิจกรรมที่เกิดขึ้นเป็นประจำและเกิดขึ้นเป็นครั้งคราว
ทั้งที่ควบคุมได้โดยตรงและโดยอ้อม ตลอดจนการพิจารณาถึงสภาพการทำงานทั้งที่เกิดตามปกติ
(Normal) ไม่ปกติ (Abnormal) และสภาพที่อาจเกิดเหตุรุนแรง (Emergency) โดยบริษัทฯ
ได้มีการกำหนดวิธีการปรับปรุงแก้ไขประเด็นปัญหาสิ่งแวดล้อม
และความเป็นอันตรายให้ทันสมัยอยู่เสมอ
สำหรับประเด็นปัญหาสิ่งแวดล้อมและความเป็นอันตรายที่มีนัยสำคัญ (Significant
Environmental Aspect and Risk Assessment) บริษัทฯ
จะนำมาพิจารณาจัดลำดับความสำคัญ เพื่อกำหนดวัตถุประสงค์ เป้าหมาย
รวมทั้งจัดทำเป็นโครงการด้านสิ่งแวดล้อม อาชีวอนามัย และความปลอดภัย
เพื่อลดความเสี่ยงเหล่านั้นและการปรับปรุงอย่างต่อเนื่อง ทั้งนี้ ในปี 2557
ความเสี่ยงหลักและกลยุทธ์ในการจัดการความเสี่ยงตามแนวทางการพัฒนาอย่างยั่งยืนของบริษัท
สามารถสรุปพอสังเขปดังนี้

1. ความเสี่ยงจากข้อพิพาททางกฎหมาย

1.1 เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4 ทั้งนี้ผู้ฟ้องคดีได้มีคำขอให้
ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้ เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552

ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราว
ก่อนการพิพากษา โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอ
ที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี
มาใช้ได้

เมื่อวันที่ 27 กันยายน 2556 ศาลปกครองกลางได้มีคำพิพากษายกฟ้องแล้ว
โดยให้เหตุผลประกอบคำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น ไม่สามารถยืนยันได้ว่า
การประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบ
อย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลย ต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง
จึงได้ยื่นอุทธรณ์คดีต่อศาลปกครองสูงสุดตั้งแต่เมื่อวันที่ 26 ตุลาคม 2556
และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์คดีดังกล่าวต่อศาลปกครองสูงสุดไว้เรียบร้อยแล้ว

ที่ปรึกษากฎหมายของบริษัทฯ ได้ให้ความเห็นทางคดีดังกล่าวว่า
แม้ผู้ฟ้องคดีจะใช้สิทธิอุทธรณ์เพื่อคัดค้านคำพิพากษาของศาลปกครองกลางก็ตาม
แต่เนื่องจากคดีนี้ศาลปกครองกลางได้มีคำวินิจฉัยในเนื้อหาของคดีครอบคลุมครบถ้วน
ทั้งในปัญหาข้อเท็จจริงและปัญหาข้อกฎหมาย จึงน่าเชื่อได้ว่า ผลของคำพิพากษาน่าจะเป็นไป
ในแนวทางเดียวกันกับที่ศาลปกครองกลางได้มีคำพิพากษา

2.  เมื่อวันที่ 2 กรกฎาคม 2552 ศาลแพ่งได้รับคำฟ้องจากลูกค้ารายหนึ่งซึ่งได้ยื่นฟ้องบริษัท
    โดยกล่าวหา

ว่าบริษัทฯ เรียกเก็บค่าสินค้าในรอบปี พ.ศ. 2551 เกินกว่าที่ได้ตกลงกันไว้ในสัญญาจำนวน
6,376,054.04 บาท แต่จากการตรวจสอบข้อเท็จจริงพบว่า บริษัทฯ
เรียกเก็บเงินถูกต้องตามข้อตกลงในสัญญาทุกประการ
โดยไม่เคยปรากฏว่ามีการทำสัญญากันใหม่แต่อย่างใด ดังนั้นแม้สัญญาดังกล่าวจะสิ้นสุดลงแล้วก็ตาม
ก็ยังคงต้องใช้ข้อตกลงในสัญญาฉบับเดิมนั้นต่อไป
จนกว่าจะได้ตกลงเปลี่ยนแปลงเงื่อนไขราคาค่าว่าจ้างตามสัญญาดังกล่าว ซึ่งศาลได้มี

คำพิพากษาเมื่อวันที่ 29 มิถุนายน 2554 ให้ยกฟ้องโจทก์ และต่อมาเมื่อวันที่ 23 เมษายน 2556
ศาลอุทธรณ์ได้มี

คำพิพากษากลับให้บริษัทชำระหนี้เงินจำนวน 6,854,777.04 บาท พร้อมดอกเบี้ยร้อยละ 7.5
ต่อปีจากต้นเงิน 6,376,054.04 บาท นับจากวันฟ้องจนกว่าจะชำระเสร็จสิ้น
ทั้งนี้บริษัทได้ยื่นฎีกาต่อศาลแล้วเมื่อวันที่ 17 กรกฎาคม 2556

1.3 เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองกลางได้มีคำพิพากษายกฟ้องไปแล้วนั้นมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

2. ความเสี่ยงด้านระบบปฏิบัติการ และสิ่งแวดล้อม

ในการดำเนินธุรกิจบริหารและจัดการสิ่งปฏิกูลหรือวัสดุที่ไม่ใช้แล้วทั้งที่ไม่อันตรายและที่เป็นอันตราย
มีความเสี่ยงต่อการก่อให้เกิดผลกระทบสิ่งแวดล้อมบริเวณชุมชนใกล้เคียงพื้นที่ศูนย์ฯ ซึ่งบริษัทฯ
ตระหนักดีถึงความเสี่ยงด้านนี้ ดังนั้น สิ่งสำคัญที่บริษัทฯ ต้องยึดถือเป็นอันดับแรก คือ
การปฏิบัติงานจัดการสิ่งปฏิกูลฯ ให้สอดคล้องตามมาตรฐานที่กำหนด โดยระบบการจัดการสิ่งปฏิกูลฯ
ของบริษัทฯ จะเป็นระบบปิด (Closed System)
น้ำเสียที่เกิดขึ้นจากทุกกิจกรรมจะถูกรวบรวมมาบำบัดกำจัดตามหลักวิชาการ
ไม่มีการปล่อยออกสู่ภายนอก รวมถึงบริษัทฯ ได้กำหนดนโยบายคุณภาพ สิ่งแวดล้อม
และความปลอดภัย มุ่งเน้นการให้บริการที่มีคุณภาพเพื่อความพึงพอใจของลูกค้า
ตระหนักดีถึงความสำคัญของการป้องกันและลดผลกระทบสิ่งแวดล้อม
พร้อมทั้งคำนึงถึงความปลอดภัยของผู้ปฏิบัติงานและพนักงานทุกคน
รวมทั้งจะปรับปรุงพัฒนาระบบงานด้านคุณภาพ สิ่งแวดล้อม และความปลอดภัยอย่างต่อเนื่อง
โดยมีเจตจำนงที่จะดำเนินงานภายในความมุ่งมั่น ดังนี้

-   ปฏิบัติตามกฎหมาย และข้อกำหนดต่างๆ ด้านคุณภาพ สิ่งแวดล้อม และความปลอดภัย
    ตลอดจนข้อกำหนดของลูกค้า

-   ป้องกันและลดมลพิษที่เกิดจากการดำเนินงานขนส่งและกำจัดกากอุตสาหกรรม
    ตลอดจนการใช้ทรัพยากรธรรมชาติที่มีให้เกิดประโยชน์และประสิทธิภาพสูงสุด

-   อบรมและปลูกฝังให้พนักงานมีจิตสำนึกในการปฏิบัติงานด้านความปลอดภัยและความเสี่ยงอันเกิดจากการปฏิบัติงาน
    รวมทั้งมีจิตสำนึกและความรับผิดชอบต่อสิ่งแวดล้อม

-   สนับสนุน ส่งเสริมสภาพแวดล้อมและสถานที่ทำงานให้ปลอดภัย เพื่อลดอุบัติเหตุ ความเสี่ยง
    การบาดเจ็บ การเจ็บป่วย และโรคอันเกิดจากการปฏิบัติงานในทุกหน่วยงานขององค์กร

นอกจากนี้ บริษัทฯ มีการกำหนดแนวทางในการดำเนินงานต่างๆ
และมีการควบคุมมาตรฐานสิ่งแวดล้อมตามที่หน่วยงานราชการกำหนด
เพื่อไม่ให้เกิดผลกระทบด้านมลภาวะต่อชุมชน
และมีการควบคุมปัญหาและลดความเสี่ยงที่อาจเกิดขึ้นได้ไว้อย่างดี ดังนี้

1.จัดตั้งพื้นที่โครงการ ตามข้อกำหนดของ กระทรวงทรัพยากรธรรมชาติและสิ่งแวดล้อม และ
กระทรวงอุตสาหกรรม และตามพระราชบัญญัติการอนุรักษ์ทรัพยากรธรรมชาติของสหรัฐอเมริกา

2.กำหนดนโยบายและคู่มือปฏิบัติงานที่ชัดเจน
เพื่อให้พนักงานใช้เป็นแนวทางปฏิบัติให้สอดคล้องตามมาตรการลดผลกระทบสิ่งแวดล้อม
ตามที่กำหนดไว้ในรายงานการศึกษาผลกระทบต่อสิ่งแวดล้อม

3.การกำหนดแผนการตรวจวัดตรวจติดตามคุณภาพสิ่งแวดล้อม ได้แก่ คุณภาพน้ำ คุณภาพอากาศ
คุณภาพดิน ทั้งภายในและโดยรอบศูนย์ฯ
เพื่อเป็นการเฝ้าระวังด้านสิ่งแวดล้อมและให้สามารถดำเนินการป้องกันและลดผลกระทบอันเกิดจากกิจกรรมการบำบัดกำจัดกากอุตสาหกรรมได้อย่างทันท่วงที

4.กำกับดูแลการดำเนินงานให้เป็นไปตามกฎหมายและนโยบายของบริษัท
โดยจัดตั้งฝ่ายวิศวกรรมและสิ่งแวดล้อมคอยตรวจสอบและติดตามผลกระทบต่อสิ่งแวดล้อมอย่างต่อเนื่อง
ทั้งนี้ บริษัทฯ ได้รับการรับรองมาตรฐานระบบการจัดการด้านต่างๆ ดังนี้

  - ระบบมาตรฐานการจัดการด้านคุณภาพและสิ่งแวดล้อม ISO 9001 : 2008 & ISO
  14001:2004

จากบริษัท เอสจีเอส (ประเทศไทย) จำกัด สำหรับการขนส่งและการจัดการกากอุตสาหกรรมชนิด
อันตรายและไม่อันตรายภายใต้การควบคุมของกรมโรงงานอุตสาหกรรม

  - ระบบมาตรฐานการจัดการด้านอาชีวอนามัยและความปลอดภัย OHSAS 18001:2007 &

TIS 18001 : 2011 จาก บริษัท เอสจีเอส (ประเทศไทย) จำกัด
สำหรับการจัดการกากอุตสาหกรรม

ชนิดอันตรายและไม่อันตรายภายใต้การควบคุมของกรมโรงงานอุตสาหกรรม

  - ระบบมาตรฐานการจัดการของห้องปฏิบัติการในการดำเนินการทดสอบ มอก.17025-2548

จากสำนักงานมาตรฐานผลิตภัณฑ์อุตสาหกรรม (สมอ.)

- รางวัล CSR-DIW Award จากกรมโรงงานอุตสาหกรรม กระทรวงอุตสาหกรรม

  - รางวัล “ระดับเหรียญทอง” 3 ปีซ้อน ในฐานะผู้ประกอบการที่ให้บริการกำจัดกากอุตสาหกรรม

  อย่างถูกวิธี และมีมาตรฐาน ด้านการบริหารจัดการกากอุตสาหกรรมด้วยระบบฝังกลบของเสีย

  ที่เป็นอันตราย ระบบฝังกลบของเสียที่ไม่เป็นอันตราย และระบบบำบัดน้ำเสียรวม

-รางวัลอุตสาหกรรมสีเขียว (Green Industry) ระดับที่ 3 ระบบสีเขียว
การบริหารจัดการสิ่งแวดล้อม

อย่างเป็นระบบ มีการติดตามประเมินผล และทบทวนเพื่อการพัฒนาอย่างต่อเนื่อง

5. มีการพัฒนาความรู้ความสามารถของบุคลากรอย่างต่อเนื่อง เช่น การฝึกอบรม
และการเข้าสัมมนา
ในหัวข้อต่างๆ ที่เกี่ยวข้อง เป็นต้น

6. กำหนดให้ผู้ปฏิบัติงานหรือผู้ที่เกี่ยวข้องปฏิบัติตามคู่มือและขั้นตอนการทำงานอย่างเคร่งครัด
ซึ่งคู่มือและขั้นตอนการทำงานที่ประกาศใช้นั้นได้จัดทำขึ้นโดยมีความสอดคล้องตามมาตรฐาน ISO
9001:2008, ISO 14001:2004, OHSAS 18001:2007 & TIS 18001:2011 และ
มอก.17025-2548 จึงได้รับการตรวจติดตามอย่างสม่ำเสมอ และ
หากมีการแก้ไขเปลี่ยนแปลงได้แจ้งกับผู้ที่เกี่ยวข้องรับทราบทันที

7. ความผิดพลาดอันเนื่องมาจากการปฏิบัติงานไม่ตรงตามความต้องการของลูกค้า
หรือมีการร้องเรียนจากภายในและภายนอก
ได้กำหนดให้มีการติดตามอย่างใกล้ชิดและเร่งด่วนทั้งนี้เพื่อให้ลูกค้าเกิดความพึงพอใจสูงสุด

8. ด้านการประเมินผลการดำเนินงาน บริษัทฯ
กำหนดให้หน่วยงานที่เกี่ยวข้องทำการประเมินสอบถามเพื่อวัดความพึงพอใจ
และประเมินผู้รับจ้างช่วง/ผู้ให้บริการ เพื่อดำเนินการแก้ไขปรับปรุงตามข้อคิดเห็น

9. บริษัทฯ ได้กำหนดให้มีหน่วยงานตรวจสอบภายใน
เพื่อทำหน้าที่ตรวจสอบและตรวจประเมินความเพียงพอของระบบการควบคุมภายใน

3. ความเสี่ยงจากข้อจำกัดทางด้านการจัดหาที่ดินเพิ่มเติม

ที่ดินในศูนย์บริหารและจัดการ ของบริษัทฯ สามารถรองรับสิ่งปฏิกูลฯ ได้ประมาณ 2.34 ล้านตัน
สำหรับสิ่งปฏิกูลที่ไม่อันตราย และประมาณ 1.63 ล้านตัน สำหรับสิ่งปฏิกูลที่เป็นอันตราย
ทำให้บริษัทฯ
อาจมีความเสี่ยงในการจัดหาที่ดินเพื่อให้บริการเพิ่มเติมเมื่อที่ดินที่มีอยู่ปัจจุบันได้ถูกฝังกลบสิ่งปฏิกูลทั้งหมดแล้ว
อย่างไรก็ตาม นับตั้งแต่ต้นปี 2558 เป็นต้นไป บริษัทฯ
ยังคงมีที่ดินและหลุมฝังกลบที่สามารถรองรับสิ่งปฏิกูลฯ เพียงพอ
และมีระยะเวลาเพียงพอในการสรรหาพื้นที่ที่เหมาะสม เพื่อใช้ในการขยายธุรกิจของบริษัทฯ ต่อไป

4. ความเสี่ยงจากด้านการขนส่ง

ในขั้นตอนของการรับสิ่งปฏิกูลจากโรงงานของลูกค้ามากำจัด บริษัทฯ ได้มอบหมายให้ บริษัท
เบตเตอร์ เวิลด์ ทรานสปอร์ต จำกัด ซึ่งเป็นบริษัทย่อย
เป็นผู้บริหารและจัดการเกี่ยวกับการให้บริการรถขนส่งรวมทั้งจัดหาและว่าจ้างผู้ประกอบการขนส่งภายนอก
ซึ่งมีการกำหนดวิธีการในการลดความเสี่ยง โดยเข้มงวดในการคัดเลือกพนักงานขับรถ หรือจัดจ้าง
ผู้รับเหมาภายนอก (Vendor) และติดตามประเมินผล
ตลอดจนมีคู่มือปฏิบัติงานและมีการฝึกอบรมให้ความรู้ถึงความสำคัญของขั้นตอนการเคลื่อนย้ายและขนส่งสิ่งปฏิกูล
เพื่อให้มีความตระหนักถึงผลกระทบที่อาจเกิดขึ้น รวมทั้งมีการกำหนดสิ่งจูงใจต่างๆ
เพื่อรักษาคุณภาพการปฏิบัติงาน

นอกจากนี้ ในเงื่อนไขข้อตกลงตามสัญญาระหว่างบริษัทฯ กับผู้รับเหมาภายนอก (Vendor)
ระบุข้อตกลงระหว่างกันให้ไล่เบี้ยเอาผิดกับผู้ที่ฝ่าฝืนหรือกระทำผิดไว้อย่างชัดเจน
และให้ผู้รับเหมาภายนอก (Vendor) ปฏิบัติตามกฎหมาย ข้อบังคับ
และระเบียบของหน่วยงานราชการทั้งที่มีอยู่แล้วตลอดจนที่จะมีขึ้นต่อไปทุกประการ

ทั้งนี้ บริษัทฯ ได้มีการติดตั้งระบบ GPS ในรถขนส่งเพื่อใช้ติดตามและตรวจสอบเส้นทางการเดินรถ
ความเร็ว ระยะเวลาในการขนส่งได้ตลอดเวลา และเพิ่มความปลอดภัยตลอดเส้นทาง
รวมถึงในเบื้องต้นกรณีที่เกิดเหตุร้ายแรงระหว่างขนส่ง บริษัทฯ
ได้มีหน่วยงานฉุกเฉินที่จะคอยให้คำแนะนำและความช่วยเหลือต่างๆ
แก่ผู้ขับรถเพื่อช่วยบรรเทาผลกระทบที่อาจเกิดขึ้นให้เหลือน้อยที่สุด อย่างไรก็ตาม
การให้บริการด้านกากอุตสาหกรรมของบริษัทฯ มีการให้บริการตามใบขออนุญาตตามที่ราชการออกให้
ดังนั้นกากอุตสาหกรรมชนิดที่เป็นอันตรายสูง ไวไฟ หรือ ที่ส่งผลกระทบต่อสิ่งแวดล้อม บริษัทฯ
จะงดการให้บริการ จึงเป็นการลดโอกาสเกิดความเสี่ยงจากลักษณะดังกล่าว

5. ความเสี่ยงด้านบริหารการตลาด (Marketing Risk)

การจัดการความเสี่ยงด้านบริหารการตลาด บริษัทฯ ได้กำหนดให้ฝ่ายบริหารการตลาด
จัดทำแผนการดำเนินงานด้านการตลาดให้สอดคล้องกับนโยบายของบริษัท
รวมถึงได้กำหนดให้แต่ละหน่วยงานจัดทำแผนการดำเนินงานเพื่อสนับสนุนให้การบริหารการตลาดของบริษัทฯ
สามารถขับเคลื่อนได้ตามเป้าหมายที่กำหนด รวมถึงได้มีการติดตามผลการปฏิบัติงานอย่างสม่ำเสมอ
เพื่อรับทราบความเคลื่อนไหวของทางตลาดและคู่แข่งขัน เพื่อกำหนด
กลยุทธ์ให้เหมาะสมกับสภาวะการณ์

นอกจากนี้ จากการประกอบธุรกิจที่ผ่านมา บริษัทฯ มีแนวทางในการลดความเสี่ยง
โดยมุ่งเน้นการให้บริการที่ครบวงจรและมีคุณภาพได้มาตรฐานระดับสากล
ในราคาที่เหมาะสมและแข่งขันได้ เพื่อสร้างความพึงพอใจให้แก่ลูกค้า
ซึ่งเป็นสิ่งที่ทำให้ลูกค้าใช้บริการอย่างต่อเนื่อง รวมทั้ง บริษัทฯ
ได้มีฝ่ายบริหารการตลาดที่จะทำการคัดเลือก

รายชื่อลูกค้าหรือโรงงานอุตสาหกรรมเป้าหมายหรือติดต่อผ่านหน่วยงานราชการ
เพื่อเข้าไปแนะนำบริการของบริษัทฯ ต่อลูกค้าโดยตรงหรือจัดทำประชาสัมพันธ์นอกสถานที่
เพื่อเป็นการขยายฐานลูกค้าอีกด้วย

6. ความเสี่ยงด้านการเงินและสภาพคล่อง (Financial and Liquidity Risk)

ในด้านฐานะทางการเงินและสภาพคล่อง บริษัทมีการดำเนินนโยบายการให้สินเชื่อที่รัดกุม
และมีการติดตามเร่งรัดการชำระหนี้จากลูกหนี้อย่างสม่ำเสมอ
ตลอดจนมีการตรวจสอบดูแลอย่างใกล้ชิดจากฝ่ายบริหาร

7.  ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ และกฎหมายต่างๆ
    ที่เกี่ยวข้อง

บริษัทมีการประกอบธุรกิจหลักในด้านธุรกิจการบริหารจัดการกากอุตสาหกรรม ซึ่งเป็นธุรกิจปลายน้ำ
ที่พิจารณาการเจริญเติบโตโดยอ้างอิงจากการเจริญเติบโตทางเศรษฐกิจโดยเฉพาะการเจริญเติบโตทางภาคอุตสาหกรรม
ตลอดจนความสอดคล้องกับยุทธศาสตร์ของกระทรวงอุตสาหกรรมที่เป็นผู้กำกับดูแลโรงงานอุตสาหกรรมทั่วประเทศ
นั่นคือ การส่งเสริมอุตสาหกรรม การรับผิดชอบต่อสังคม
และบริหารจัดการทรัพยากรและสิ่งแวดล้อมอย่างสมดุล
ที่มีวัตถุประสงค์เพื่อกำหนดให้ภาคอุตสาหกรรมมีการใช้ประโยชน์และการบริหารจัดการทรัพยากรธรรมชาติและสิ่งแวดล้อมที่ยั่งยืน
ดังนั้น
ระบบการบริหารจัดการกากอุตสาหกรรมจึงเป็นระบบการบริการที่สนับสนุนภาคอุตสาหกรรมให้เติบโตอย่างยั่งยืน
ลดภาระการจัดการกากอุตสาหกรรมที่ไม่ถูกวิธี ป้องกันปัญหาการลักลอบทิ้งกากอุตสาหกรรม
ที่จะส่งผลเสียหายให้กับเศรษฐกิจของประเทศ

ทั้งนี้ บริษัทได้ดำเนินการบริหารจัดการความเสี่ยงในการประกอบธุรกิจ
โดยดำเนินการบริหารจัดการกากอุตสาหกรรมให้ถูกต้องตามหลักวิชาการ
และให้สามารถรองรับสิ่งปฏิกูลฯ ได้อย่างทั่วถึงครบวงจร สอดคล้องกับนโยบายของภาครัฐ
เพื่อให้เกิดความพึงพอใจในการใช้บริการจากกลุ่มผู้ประกอบกิจการภาคอุตสาหกรรม
และการตอบรับนโยบายของภาครัฐ ในส่วนร่วมรับผิดชอบต่อสังคมของบริษัทฯ
ให้มากที่สุดรวมถึงมีการวางแผนรองรับการเปลี่ยนแปลงดังกล่าว
โดยให้ความร่วมมือกับหน่วยงานของรัฐ
รวมทั้งการให้ความร่วมมือเข้าประชุมและสัมมนาร่วมกับหน่วยงานราชการเพื่อให้ข้อมูลและติดตามความเคลื่อนไหวอย่างใกล้ชิด
ตลอดจนมีส่วนร่วมกับภาครัฐในการสอดส่องดูแล และให้ความช่วยเหลือด้านการให้คำปรึกษา
การสนับสนุนการบำบัด กำจัดกากอุตสาหกรรมที่มีการลักลอบทิ้งในที่สาธารณะ
ให้ได้รับการจัดการอย่างถูกวิธี เพื่อความปลอดภัยต่อสังคมที่ยั่งยืน

8. ความเสี่ยงด้านการทุจริต (Fraud Risk)

การทุจริตนับเป็นอุปสรรคสำคัญในการใช้ทรัพยากรขององค์กรให้เกิดประโยชน์สูงสุด
และอาจเกิดขึ้นได้ ทุกเมื่อ ไม่ว่าองค์กรนั้นจะมีระบบควบคุมภายในที่ดีเลิศเพียงใด อย่างไรก็ตาม
บริษัทฯ ตระหนักถึงความสำคัญในเรื่องดังกล่าวจึงนำหลักการกำกับดูแลกิจการที่ดี (Good
Corporate Governance) เป็นแนวทางในการดำเนินงานของบริษัทฯ
เพื่อประโยชน์ต่อการดำเนินธุรกิจ และเป็นการเสริมสร้างความโปร่งใส
ความมีประสิทธิภาพของฝ่ายบริหารจัดการ

ซึ่งจะทำให้เกิดความเชื่อมั่นในกลุ่มผู้ถือหุ้น ผู้ลงทุนและผู้ที่เกี่ยวข้องทุกฝ่าย และในปี 2557 บริษัทฯ
ได้เข้าร่วมลงนามในคำประกาศเจตนารมณ์กับแนวร่วมปฏิบัติ(Collective Action Coalition)
ของภาคเอกชนไทยในการต่อต้านการทุจริต เพื่อสร้างมาตรฐานการประกอบธุรกิจที่ใสสะอาด
รวมถึงการกำหนดแนวทางและมาตรการควบคุมต่างๆ ดังนี้

-   การกำหนดจรรยาบรรณธุรกิจ สำหรับกรรมการ ผู้บริหาร และพนักงาน
    ยึดถือปฎิบัติอย่างเคร่งครัดเป็นลายลักษณ์อักษร ที่คลอบคลุมถึงบทลงโทษ
    ช่องทางรับข้อร้องเรียน และการคุ้มครองต่อผู้แจ้งเบาะแส
    ซึ่งมีวัตถุประสงค์เพื่อที่จะส่งเสริมค่านิยมและวัฒนธรรมองค์กร
    โดยมุ่งหวังว่าพนักงานทุกคนจะร่วมกันสอดส่องดูแลการปฏิบัติตามหลักการกำกับดูแลกิจการที่ดีและจรรยาบรรณธุรกิจ
    ด้วยการสอบถามกรณีมีข้อสงสัยหรือข้องใจเกี่ยวกับจรรยาบรรณธุรกิจ
    หรือร้องเรียนเมื่อพบพฤติกรรมที่ไม่เหมาะสมหรือขัดต่อจรรยาบรรณธุรกิจ
    อันจะส่งผลให้เกิดการพัฒนาองค์กรสู่ความยั่งยืน

-   การกำหนดโครงสร้างและอำนาจอนุมัติในการบริหารงานที่มีความชัดเจนและเหมาะสมเพื่อให้องค์กรบรรลุวัตถุประสงค์

-   การแต่งตั้งคณะอนุกรรมการบริหารความเสี่ยง
    รับผิดชอบทำหน้าที่ควบคุมดูแลกระบวนการบริหารความเสี่ยงโดยรวม ให้อยู่ในระดับที่เหมาะสม
    เพื่อให้มั่นใจว่า
    บริษัทมีการบริหารความเสี่ยงที่มีประสิทธิผลและประสิทธิภาพครอบคลุมความเสี่ยงทั้งหมด

-   การจัดให้มีการควบคุมภายในอย่างมีประสิทธิภาพ เช่น การแบ่งแยกหน้าที่ในส่วนงานที่สำคัญ
    ซึ่งทำให้เกิดการตรวจสอบถ่วงดุลระหว่างกัน เป็นต้น

-   การแต่งตั้งคณะกรรมการตรวจสอบ ที่ทุกท่านเป็นกรรมการอิสระ
    โดยรับผิดชอบทำหน้าที่ควบคุมดูแล
    ติดตามให้บริษัทมีระบบการควบคุมภายในและการตรวจสอบภายในที่ความเหมาะสมและมีประสิทธิผล

-   การจัดตั้งฝ่ายตรวจสอบภายใน ที่สายการรายงานขึ้นตรงต่อคณะกรรมการตรวจสอบ
    โดยรับผิดชอบทำหน้าที่ในการตรวจสอบและประเมินความเพียงพอของมาตรการควบคุมภายในที่กำหนด
    รวมถึงระบบงานที่มีผลกระทบสำคัญต่อการดำเนินงานและการรายงาน
    ว่าได้มีการปฏิบัติที่สอดคล้องกับนโยบาย แผนงาน และระเบียบปฏิบัติที่วางไว้
    รวมทั้งกฎหมายต่างๆ ที่เกี่ยวข้อง เพื่อให้มั่นใจว่าการดำเนินงานเป็นไปอย่างถูกต้อง โปร่งใส
    และปราศจากข้อขัดแย้งหรือประโยชน์ทับซ้อน

-   การแต่งตั้งคณะกรรมการสอบสวน ซึ่งประกอบด้วยผู้บริหารฝ่ายบัญชีและการเงิน
    ฝ่ายตรวจสอบภายใน ฝ่ายบริหารทรัพยากรบุคคล และทนายความประจำบริษัท
    เพื่อหาข้อเท็จจริงในมูลเหตุที่เกี่ยวข้องกับการทุจริตในหน้าที่ของพนักงาน
    และการกระทำความผิดอื่นใดที่ส่งผลกระทบต่อบริษัทฯ

ทั้งนี้ บริษัทฯ ได้รับการสอบทานจากองค์กรอิสระภายนอก เนื่องจากบริษัทฯ
ได้เข้าร่วมและได้รับรางวัล CSR-DIW Award ปี 2557
ภายใต้โครงการส่งเสริมศักยภาพโรงงานมุ่งสู่การพัฒนาด้านสิ่งแวดล้อมและความรับผิดชอบต่อสังคมอย่างยั่งยืน
ซึ่งโครงการดังกล่าวได้ให้ความสำคัญในเรื่องของการปฏิบัติงานอย่างเป็นธรรม
เกี่ยวข้องกับหลักจริยธรรมในการดำเนินงาน
ความสัมพันธ์ระหว่างองค์กรกับผู้มีส่วนได้เสียทุกส่วนงาน ครอบคลุมถึงการต่อต้านคอร์รัปชั่น
การเคารพต่อสิทธิในทรัพย์สิน และการมีส่วนร่วมรับผิดชอบต่อสาธารณชนในวงกว้าง อีกด้วย
รวมถึงได้รับรางวัล CSR Recognition 2014 ซึ่งเป็น 1 ใน 45
บริษัทจดทะเบียนที่ได้รับการประกาศเกียรติคุณเป็น

บริษัทจดทะเบียนไทยที่มุ่งมั่นในการพัฒนาองค์กรสู่ความยั่งยืน เป็นแบบอย่างที่ดี
โดยให้ความสำคัญกับการดำเนินธุรกิจอย่างสมดุลในมิติด้านสิ่งแวดล้อม สังคม และบรรษัทภิบาล
นอกจากนี้ในรอบปีที่ผ่านมา
ไม่มีกรณีทุจริตและไม่มีพนักงานถูกลงโทษให้ออกหรือปลดออกเพราะกรณีทุจริตแต่อย่างใด

9. ความเสี่ยงต่อการเกิดเหตุกับระบบและโครงสร้างต่างๆ
ภายในศูนย์บริหารและจัดการกากอุตสาหกรรม

จังหวัดสระบุรี (“ศูนย์ฯ”)

ความเสี่ยงจากการเกิดอุบัติภัยและภัยธรรมชาติต่างๆ อาทิ ไฟไหม้ เป็นต้น
รวมไปถึงความเสี่ยงจากการเกิดวินาศภัย อาจส่งผลเสียหายต่อทรัพย์สินและบุคคลากรของบริษัทฯ
และทำให้การดำเนินงานของบริษัทฯ ต้องหยุดชะงักลงได้ อย่างไรก็ตาม บริษัทฯ
ถือเป็นนโยบายหลักอีกข้อหนึ่งของการบริหารความเสี่ยง ซึ่งบริษัทได้กำหนด

มาตรการเพื่อลดและป้องกันความเสี่ยงดังกล่าว
โดยการจัดทำประกันภัยเพื่อคุ้มครองความเสียหายที่อาจเกิดขึ้น และการจัดทำระเบียบปฏิบัติงาน
เรื่องการเตรียมความพร้อมและตอบสนองกรณีฉุกเฉิน
ไว้อย่างชัดเจนตามข้อกำหนดระบบมาตรฐานการจัดการด้านสิ่งแวดล้อม อาชีวอนามัย
และความปลอดภัย (ISO 14001:2004&OHSAS 18001:2007&TIS 18001 : 2011)
ที่มีการติดตาม
เฝ้าระวังและรายงานสถานการณ์อย่างใกล้ชิดสำหรับพื้นที่/กิจกรรมที่มีความเสี่ยงซึ่งอาจจะได้รับความเสียหาย
และจัดทำแผนงานเพื่อเตรียมความพร้อมในการป้องกันและลดการสูญเสียที่จะเกิดขึ้น
รวมทั้งลดผลกระทบต่อสิ่งแวดล้อม อาชีวอนามัย และความปลอดภัยที่อาจเกิดขึ้น อาทิ
เบอร์โทรศัพท์ฉุกเฉิน, แผนผังแสดงตำแหน่งของถังดับเพลิง,
จัดฝึกอบรม/ฝึกซ้อมแผนการเตรียมความพร้อมและตอบสนองกรณีฉุกเฉินและทบทวนแผนการฝึกซ้อม
รวมถึงจัดเตรียมระบบน้ำสำรองให้มีปริมาณเพียงพอสำหรับใช้ดับเพลิงได้
ตลอดจนน้ำที่ใช้ในการดับเพลิงให้เข้าสู่ระบบปรับปรุงคุณภาพน้ำ
และของเสียที่เกิดขึ้นจากเหตุเพลิงไหม้ให้มีการปฏิบัติตามระเบียบปฏิบัติงานการกำจัดของเสียที่กำหนดไว้
เป็นต้น

4.1 ที่ดิน อาคาร และอุปกรณ์

ณ วันที่ 31 ธันวาคม 2557 บริษัทฯ และบริษัทย่อย มีที่ดิน อาคาร และอุปกรณ์ ดังนี้

+-------------------------+--------------+---------------+------------+
| รายละเอียด               | ม            | ลักษณะกรรมสิทธิ์  | ภาระผูกพัน   |
|                         | ูลค่าทางบัญชีสุทธิ |               |            |
|                         |              |               |            |
|                         | (ล้านบาท)     |               |            |
+-------------------------+--------------+---------------+------------+
| ที่ดิน                     | 71.53        | บริษัทเป็นเจ้าของ | ติดภาระ     |
|                         |              |               | จำนอง^(1/) |
+-------------------------+--------------+---------------+------------+
|                         | 88.25        | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| ที่ดิน                     | 11.75        | บริษัทเป็นเจ้าของ | ติดภาระ     |
| ซึ่งเป็นที่ตั้งหลุมฝังกลบสิ่งปฏิกูลฯ |              |               | จำนอง^(1/) |
| ที่เป็นอันตราย              |              |               |            |
+-------------------------+--------------+---------------+------------+
| หลุมฝังกลบสิ่งปฏิกูลฯ         | 375.70       | บริษัทเป็นเจ้าของ |            |
+-------------------------+--------------+---------------+------------+
| อาคารสำนักงาน            | 540.32       | บริษัทเป็นเจ้าของ | ติดภาระ     |
|                         |              |               | จำนอง^(1/) |
| (ที่ศูนย์บริหารและจัดการฯ)    |              |               |            |
+-------------------------+--------------+---------------+------------+
| เครื่องจักรและอุปกรณ์        | 188.58       | บริษัทเป็นเจ้าของ | ติดภาระ     |
|                         |              |               | จำนอง^(1/) |
+-------------------------+--------------+---------------+------------+
|                         | 118.47       | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| เครื่องใช้สำนักงาน          | 30.93        | บริษัทเป็นเจ้าของ | ไม่มี        |
+-------------------------+--------------+---------------+------------+
|                         | 2.56         | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| ยานพาหนะ                | 20.56        | บริษัทเป็นเจ้าของ | ติดภ        |
|                         |              |               | าระตามสัญญา |
|                         |              |               | เช่าซื้อ^(2/) |
+-------------------------+--------------+---------------+------------+
|                         | 194.01       | บริษ           | ติดภ        |
|                         |              | ัทย่อยเป็นเจ้าของ | าระตามสัญญา |
|                         |              |               | เช่าซื้อ^(2/) |
+-------------------------+--------------+---------------+------------+
| งานระหว่างก่อสร้าง         | 106.70       | บริษัทเป็นเจ้าของ | ไม่มี        |
+-------------------------+--------------+---------------+------------+
|                         | 6.50         | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| รวม                     | 1,755.86     |               |            |
+-------------------------+--------------+---------------+------------+

^(1/) ที่ดิน เครื่องจักรและอุปกรณ์ส่วนหนึ่งถูกใช้ค้ำประกันเงินกู้ยืมธนาคารพาณิชย์ ซึ่งมียอดคงค้าง
ณ วันที่ 31 ธ.ค. 2557 จำนวน 334.89 ล้านบาท

^(2/) ยานพาหนะส่วนหนึ่งถูกใช้เป็นหลักประกันกู้ยืมตามสัญญาเช่าซื้อ ซึ่งมียอดคงค้าง ณ วันที่ 31
ธ.ค. 2557 จำนวน 159.99 ล้านบาท

4.2 ที่ดิน อาคาร และอุปกรณ์ภายใต้สัญญาการใช้สิทธิ-สุทธิ

  ณ วันที่ 31 ธันวาคม 2557 บริษัทฯ มีที่ดิน อาคาร และอุปกรณ์ภายใต้สัญญาใช้สิทธิ-สุทธิ ดังนี้

  (หน่วย : ล้านบาท)

+------------------------+--------------+-----------------+----------+
| รายการ                 | ม            | ลักษณะกรรมสิทธิ์    | ภาระผูกพัน |
|                        | ูลค่าทางบัญชีสุทธิ |                 |          |
|                        |              |                 |          |
|                        | (ล้านบาท)     |                 |          |
+------------------------+--------------+-----------------+----------+
|   ส่วนปรับปรุงอาคารโรงงาน |   11.80      | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|                        |   0.45       | กรม             | ไม่มี      |
|  ส่วนปรับปรุงอาคารสำนักงาน |              | โรงงานอุตสาหกรรม |          |
+------------------------+--------------+-----------------+----------+
|   เครื่องจักรและอุปกรณ์     | 32.56        | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องใช้สำนักงาน       | 0.01         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   งานระหว่างก่อสร้าง      | 0.44         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   รวม                  | 45.26        |                 |          |
+------------------------+--------------+-----------------+----------+

4.3 รายละเอียดของสัญญาที่สำคัญ

4.3.1 สัญญาเช่าพื้นที่สำนักงาน

สรุปสัญญาเช่าพื้นที่สำนักงาน ซึ่งบริษัทฯ เช่าเพื่อใช้เป็นที่ตั้งสำนักงานใหญ่ โดยมีสรุปรายละเอียด
ของสัญญาเช่า ดังนี้

  คู่สัญญา : นายสมชาย ธนบัตรชัย (ในฐานะ “ผู้ให้เช่า”)
  ซึ่งไม่เป็นบุคคลที่เกี่ยวโยงกันกับบริษัทฯ

  : บริษัท เบตเตอร์ เวิลด์ กรีน จำกัด (มหาชน) (ในฐานะ “ผู้เช่า”)

  สถานที่เช่า : อาคารเลขที่ 2674/1 ซอยไดรฟ์อิน ซอย 2 ถ.ลาดพร้าว แขวงคลองจั่น
  เขตบางกะปิ กรุงเทพฯ มีพื้นที่ใช้สอยรวมประมาณ 1,084 ตารางเมตร

  ระยะเวลา : 3 ปี ตั้งแต่วันที่ 30 เมษายน 2557 ถึง 30 เมษายน 2560

  อัตราค่าเช่า : 50,000 บาทต่อเดือน สำหรับพื้นที่เช่าทั้งอาคาร
  (ไม่รวมค่าใช้จ่ายสาธารณูปโภค ซึ่งบริษัทฯ มีหน้าที่จ่ายตามค่าใช้จ่ายที่เกิดขึ้นจริง)

  เงื่อนไขการต่อสัญญา: ไม่ได้ระบุไว้ในสัญญา

4.3.2 สัญญากับลูกค้า

บริษัทฯ มีนโยบายที่จะทำสัญญาให้บริการบำบัดและกำจัดสิ่งปฏิกูลฯ กับลูกค้า
ซึ่งโดยปกติสัญญาจะมีกำหนดระยะเวลา 1 ปีนับจากวันที่ลงนามในสัญญา
และสามารถต่ออายุสัญญาได้คราวละ 12 เดือน ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทฯ
ตามประเภทและชนิดที่ระบุไว้ในใบเสนอราคา และจะแยกสิ่งปฏิกูลฯ แต่ละ

ประเภทมิให้ปะปนหรือผสมเข้าด้วยกัน มิฉะนั้น
ลูกค้าจะต้องเป็นผู้รับผิดชอบและชดใช้ความเสียหายที่เกิดขึ้น
อันเนื่องจากเหตุดังกล่าวในขณะที่บริษัทฯ ตกลงที่จะจัดหายานพาหนะในการขนส่งสิ่งปฏิกูลฯ
จากสถานประกอบการของลูกค้ามายังศูนย์บริหารและจัดการฯ ของบริษัทฯ
รวมทั้งจะปฏิบัติตามสัญญาให้บริการด้วยความระมัดระวังและปฏิบัติตามหลักการและสอดคล้องกับกฎหมายตลอดจนข้อบังคับและกฎระเบียบของหน่วยงานราชการ

4.3.3 สัญญากับผู้ประกอบการให้บริการขนส่งสิ่งปฏิกูลฯ

บริษัทฯ และ BWT ซึ่งเป็นบริษัทย่อย มีการทำสัญญาจ้างขนย้ายสิ่งปฏิกูลฯ
กับผู้ประกอบการขนส่งภายนอกทุกราย โดยมีกำหนดระยะเวลาของสัญญาเป็นเวลา 3
ปีนับจากวันที่ลงนามในสัญญา ทั้งนี้ ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ
จากสถานประกอบการที่บริษัทหรือ BWT กำหนดมายัง ศูนย์บริหารและจัดการฯ ของบริษัทฯ
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและหรือที่จะมีขึ้นต่อไปทุกประการ
รวมทั้งจะใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯ
ดังกล่าว และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

4.3.4 สัญญากับกรมโรงงานอุตสาหกรรม กระทรวงอุตสาหกรรม

บริษัท อัคคีปราการ จำกัด ซึ่งเป็นบริษัทย่อยที่ได้รับสัมปทานสิทธิในการบริหารและประกอบการ
ศูนย์บริหารจัดการวัสดุเหลือใช้อุตสาหกรรม ( เตาเผาขยะอุตสาหกรรม ) จังหวัดสมุทรปราการ
ร่วมกับกรมโรงงานอุตสาหกรรม
โดยกรมโรงงานอุตสาหกรรมระบุที่จะให้การสนับสนุนมาตรการต่างๆ
ตลอดจนกฎระเบียบหรือข้อบังคับที่จะสามารถสนับสนุนให้การบริหารและประกอบการบรรลุวัตถุประสงค์ในการกำจัดของเสียอันตรายของประเทศ
สามารถสรุปรายละเอียดได้ดังนี้

  คู่สัญญา : กรมโรงงานอุตสาหกรรม (ในฐานะ “ผู้ให้เช่า”)

  : บริษัท อัคคีปราการ จำกัด (ในฐานะ “ผู้เช่า”)

สถานที่เช่า : ศูนย์บริหารจัดการวัสดุเหลือใช้อุตสาหกรรม

(เตาเผาขยะอุตสาหกรรม) บางปู จังหวัดสมุทรปราการ

เลขที่ 792 หมู่ที่ 2 ซอย 1ซี/1 นิคมอุตสาหกรรมบางปู

ถนนสุขุมวิท ตำบลบางปูใหม่ อำเภอเมืองสมุทรปราการ จังหวัดสมุทรปราการ

ระยะเวลา : 20 ปี

ผลประโยชน์ตอบแทนให้แก่ภาครัฐ : ปีที่ 1-5 เป็นจำนวนเงินรวม 45,000,000 บาท

ปีที่ 6-10 เป็นจำนวนเงินรวม 65,000,000 บาท

ปีที่ 11-15 เป็นจำนวนเงินรวม 80,000,000 บาท

ปีที่ 16-20 เป็นจำนวนเงินรวม 110,000,000 บาท

เงื่อนไขการต่อสัญญา : สามารถต่อขยายสัญญาได้อีก

4.4 นโยบายการลงทุนของบริษัทฯ

นโยบายการลงทุนในบริษัทฯ ร่วมหรือบริษัทย่อย

บริษัทฯ จะพิจารณาลงทุนในธุรกิจที่เกื้อหนุน และเอื้อประโยชน์ต่อการทำธุรกิจของบริษัทฯ
หรือเป็นธุรกิจ ที่อยู่ในอุตสาหกรรมที่มีแนวโน้มเจริญเติบโตในอนาคต
ทั้งนี้บริษัทจะคำนึงถึงอัตราผลตอบแทนที่ได้รับจากการลงทุนเพื่อประโยชน์ ต่อผู้ถือหุ้นของบริษัทฯ
เป็นสำคัญ โดยบริษัทฯ จะควบคุมดูแลด้วยการส่งกรรมการ และ/หรือผู้ที่ได้รับมอบหมายของบริษัทฯ
เข้าไปเป็นตัวแทนตามสัดส่วนการถือหุ้น และหากเป็นบริษัทร่วมบริษัทฯ
จะไม่เข้าไปควบคุมดูแลมากนักเพียงแต่จะส่งผู้ที่ได้รับมอบหมายของบริษัทฯ
เข้าไปเป็นกรรมการในบริษัทฯ นั้นๆ ทั้งนี้จำนวนผู้ที่ได้รับมอบหมายของบริษัทฯ
ที่เข้าไปเป็นกรรมการจะขึ้นอยู่กับสัดส่วนการถือหุ้น

1.1 เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาล จึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4
ทั้งนี้ผู้ฟ้องคดีได้มีคำขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษา
โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบขยะอุตสาหกรรมแต่อย่างใด
และยังไม่มีเหตุผลเพียงพอที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี
มาใช้ได้

เมื่อวันที่ 27 กันยายน 2556 ศาลปกครองกลางได้มีคำพิพากษายกฟ้องแล้ว โดยให้เหตุผลประกอบ
คำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น ไม่สามารถยืนยันได้ว่า
การประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบ
อย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลย ต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง
จึงได้ยื่นอุทธรณ์คดีต่อศาลปกครองสูงสุดตั้งแต่เมื่อวันที่ 26 ตุลาคม 2556
และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์คดีดังกล่าวต่อศาลปกครองสูงสุดไว้เรียบร้อยแล้ว

ที่ปรึกษากฎหมายของบริษัทฯ ได้ให้ความเห็นทางคดีดังกล่าวว่า
แม้ผู้ฟ้องคดีจะใช้สิทธิอุทธรณ์เพื่อคัดค้านคำพิพากษาของศาลปกครองกลางก็ตาม
แต่เนื่องจากคดีนี้ศาลปกครองกลางได้มีคำวินิจฉัยในเนื้อหาของคดีครอบคลุมครบถ้วน
ทั้งในปัญหาข้อเท็จจริงและปัญหาข้อกฎหมาย จึงน่าเชื่อได้ว่า ผลของคำพิพากษาน่าจะเป็นไป
ในแนวทางเดียวกันกับที่ศาลปกครองกลางได้มีคำพิพากษา

2.  เมื่อวันที่ 2 กรกฎาคม 2552 ศาลแพ่งได้รับคำฟ้องจากลูกค้ารายหนึ่งซึ่งได้ยื่นฟ้องบริษัท
    โดยกล่าวหา

ว่าบริษัทฯ เรียกเก็บค่าสินค้าในรอบปี พ.ศ. 2551 เกินกว่าที่ได้ตกลงกันไว้ในสัญญาจำนวน
6,376,054.04 บาท แต่จากการตรวจสอบข้อเท็จจริงพบว่า บริษัทฯ
เรียกเก็บเงินถูกต้องตามข้อตกลงในสัญญาทุกประการ โดยไม่เคย

ปรากฏว่ามีการทำสัญญากันใหม่แต่อย่างใด ดังนั้นแม้สัญญาดังกล่าวจะสิ้นสุดลงแล้วก็ตาม
ก็ยังคงต้องใช้ข้อตกลงในสัญญาฉบับเดิมนั้นต่อไป
จนกว่าจะได้ตกลงเปลี่ยนแปลงเงื่อนไขราคาค่าว่าจ้างตามสัญญาดังกล่าว ซึ่งศาลได้มี

คำพิพากษาเมื่อวันที่ 29 มิถุนายน 2554 ให้ยกฟ้องโจทก์ และต่อมาเมื่อวันที่ 23 เมษายน 2556
ศาลอุทธรณ์ได้มี

คำพิพากษากลับให้บริษัทชำระหนี้เงินจำนวน 6,854,777.04 บาท พร้อมดอกเบี้ยร้อยละ 7.5
ต่อปีจากต้นเงิน 6,376,054.04 บาท นับจากวันฟ้องจนกว่าจะชำระเสร็จสิ้น
ทั้งนี้บริษัทได้ยื่นฎีกาต่อศาลแล้วเมื่อวันที่ 17 กรกฎาคม 2556

1.3 เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองกลางได้มีคำพิพากษายกฟ้องไปแล้วนั้นมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

6.1 ข้อมูลทั่วไป

ชื่อบริษัท : บริษัท เบตเตอร์ เวิลด์ กรีน จำกัด (มหาชน)

ลักษณะการประกอบธุรกิจ : ประกอบธุรกิจให้บริการบริหารและจัดการสิ่งปฏิกูลหรือวัสดุที่ไม่ใช้แล้ว

ที่ตั้งสำนักงานใหญ่ : เลขที่ 2674/1 ซอยไดร์ฟอิน ซอย 2 หมู่ที่ 2 ถนนลาดพร้าว แขวงคลองจั่น

  เขตบางกะปิ กรุงเทพฯ 10240

ที่ตั้งศูนย์บริหารและจัดการ : เลขที่ 140 หมู่ที่ 8 ตำบลห้วยแห้ง อำเภอแก่งคอย จังหวัดสระบุรี
18110

กากอุตสาหกรรม จังหวัดสระบุรี

เลขทะเบียนบริษัท : บมจ. 0107548000161

ทุนจดทะเบียน : ทุนจดทะเบียน 800 ล้านบาท

  ทุนจดทะเบียนชำระแล้ว 799,722,473 บาท

  มูลค่าที่ตราไว้ต่อหุ้น 1 บาท

โทรศัพท์ : สำนักงานใหญ่ 0-2731-0080-1, 0-2731-1815

  ศูนย์บริหารและจัดการฯ 0-3623-7540-2

โทรสาร : สำนักงานใหญ่ 0-2731-2574, 0-2731-3532

  ศูนย์บริหารและจัดการฯ 0-3623-7544

Website : www.betterworldgreen.com

6.2 ชื่อ สถานที่ตั้งของบริษัทย่อย

+---------------+-------------------+-------------------+-------------+
| ชื่อบริษัท        | ประเภทธุรกิจ        | ที่ตั้งสำนักงานใหญ่     | โทรศัพท์      |
+---------------+-------------------+-------------------+-------------+
| 1.บริษัท        | ผู้แทนในการจัดหากากฯ | เลขที่ 2674/1       | 02          |
| เบตเตอร์       | เข้าสู่เต            | ซอยไดร์ฟอิน ซอย 2   | -731-0080-1 |
|               | าปูนซีเมนต์และเตาเผา | หมู่ที่ 2 ถนนลาดพร้าว  | ต่อ 102      |
| เวสท์ แคร์ จำกัด | อุตสาหกรรมอื่นๆ      | แขวงคลองจั่น        |             |
|               |                   | เขตบางกะปิ         |             |
|               |                   | กรุงเทพมหานคร      |             |
|               |                   | 10240             |             |
+---------------+-------------------+-------------------+-------------+
| 2.บริษัท        | ดำเนินธุรกิจรถขนส่ง   | เลขที่ 2674/1       | 02          |
| เบตเตอร์ เวิลด์  | และภาชน           | ซอยไดร์ฟอิน ซอย 2   | -731-0080-1 |
| ทรานสปอร์ต     | ะบรรจุกากอุตสาหกรรม | หมู่ที่ 2 ถนนลาดพร้าว  | ต่อ 118      |
| จำกัด          |                   | แขวงคลองจั่น        |             |
|               |                   | เขตบางกะปิ กรุงเทพฯ |             |
|               |                   | 10240             |             |
+---------------+-------------------+-------------------+-------------+
| 3.บริษัท เอิร์ธ   | เป็นผู้แทนในการนำ    | 2680,2682         | 02          |
| เท็ค           |                   | ซอยลาดพร้าว 128/3  | -731-0080-1 |
| เอนไวรอนเมนท์  | กากอุตสาหกรรม      | ถนนลาดพร้าว        |             |
| จำกัด          | กลับมาใช้ประโยชน์ใหม่ | แขวงคลองจั่น        |             |
|               | และประก           | เขตบางกะปิ กรุงเทพฯ |             |
|               | อบธุรกิจพลังงานทดแทน | 10240             |             |
+---------------+-------------------+-------------------+-------------+
| 4.บริษัท        | โรงงานปรับปรุงคุณภาพ | 792 หมู่ที่ 2 ซอย     | 02-         |
| อัคคีปราการ     |                   | 1ซี/1              | 323-0714-19 |
|               | ของเสียรวม(เต      | นิคมอุตสาหกรรมบางปู  |             |
| จำกัด (มหาชน)  | าเผาขยะอุตสาหกรรม) |                   |             |
|               |                   | ถนนสุขุมวิท          |             |
|               |                   | ตำบลบางปูใหม่       |             |
|               |                   | อำ                |             |
|               |                   | เภอเมืองสมุทรปราการ |             |
|               |                   |                   |             |
|               |                   | จังหวัดสมุทรปราการ   |             |
+---------------+-------------------+-------------------+-------------+

* หมายเหตุ : ข้อมูล ณ วันที่ 31 ธันวาคม 2557

6.3 บุคคลอ้างอิงอื่นๆ

1. นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย

  ชั้น 7 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

  โทรศัพท์ 02-229-2800, 02-229-2888

  โทรสาร 02-359-1259

2. ผู้สอบบัญชี : นางสาววิมลศรี จงอุดมสมบัติ

  ผู้สอบบัญชีรับอนุญาต เลขที่ 3899

  นางสาวกรรณิการ์ วิภาณุรัตน์

  ผู้สอบบัญชีรับอนุญาต เลขที่ 7305

  นายจิโรจ ศิริโรโรจน์

  ผู้สอบบัญชีรับอนุญาต เลขที่ 5113

  นางสาวนงลักษณ์ พัฒนบัณฑิต

  ผู้สอบบัญชีรับอนุญาต เลขที่ 4713

บริษัท กรินทร์ ออดิท จำกัด

  เลขที่ 138 อาคารบุญมิตร ชั้น 6 ห้องบี 1 ถนนสีสม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ 0-2634-2484-6

  โทรสาร 0-2634-2668

3. ที่ปรึกษากฎหมาย : บริษัท สำนักกฎหมาย รวมธรรม จำกัด

เลขที่ 85 หมู่ที่ 2 ถนนสุทธิสาร

แขวงห้วยขวาง เขตห้วยขวาง

กรุงเทพมหานคร 10310

โทรศัพท์ 0-2694-3323-4

  โทรสาร 0-2694-3349